என்னுடைய நம்பிக்கை நொறுங்கிய நிலையில் இருக்கிறேன் : ஆனந்த் தெல்தும்ப்டே கடிதம் | vinavu

மோடியின் குஜராத்தில் தோல்வி முகம் காணும் பாஜக
இலங்கை குண்டு வெடிப்பு : எங்கட நாட்டுப் பக்கம் வந்திடாதே | பாஜக-வைச் சாடும்…
பிரான்ஸ் : மக்களுக்கு வரி  தேவாலயத்திற்கு 8300 கோடி
நேர்மையாக தேர்தல் நடந்தால் 40 இடங்களில் கூட பாஜக வெல்லாது : பாஜக தலைவர்…
முழுவதும்உலகம்அமெரிக்காஆசியாஇதர நாடுகள்ஈழம்ஐரோப்பாமத்திய கிழக்குஊடகம்கட்சிகள்அ.தி.மு.கஇதர கட்சிகள்காங்கிரஸ்சி.பி.ஐ – சி.பி.எம்தி.மு.கபா.ஜ.கமாவோயிஸ்டுகள்பார்ப்பனிய பாசிசம்காவி பயங்கரவாதம்சிறுபான்மையினர்பார்ப்பன இந்து மதம்நச்சுப் பிரச்சாரம்வரலாற்றுப் புரட்டுபோலி ஜனநாயகம்அதிகார வர்க்கம்இராணுவம்சட்டமன்றம்நாடாளுமன்றம்நீதிமன்றம்சட்டங்கள் – தீர்ப்புகள்போலீசு
Reason – ஆவணப்பட இயக்குநர் ஆனந்த் பட்வர்த்தன் நேர்காணல்
 மோடி பருப்பு இங்கே வேகாது
குடிநீர் , சாலை , மின்சாரம் எதுவும் இல்லை
வேட்பாளராக பயங்கரவாதி பிரக்யா சிங் : ‘ஜனநாயகத்தை’ அம்பலப்படுத்தும் பாஜக
முழுவதும்ஃபேஸ்புக் பார்வைஇணையக் கணிப்புகளக் கணிப்புகேள்வி-பதில்டிவிட்டர் பார்வைட்ரெண்டிங் வீடியோவினவு பார்வைவிருந்தினர்
 | பொ . வேல்சாமி
பொன்பரப்பி வன்கொடுமை : முகநூல் கண்டனக் குரல்
கல்விசார்ந்த தேர்தல் வாக்குறுதிகள் தனியார்மயத்தை ஆதரிப்பவையே
முழுவதும்அறிவியல்-தொழில்நுட்பம்கலைஇசைஇலக்கிய விமரிசனங்கள்கதைதாய் நாவல்கவிதைசாதி – மதம்சினிமாதொலைக்காட்சிநூல் அறிமுகம்வரலாறுநபர் வரலாறுநாடுகள் வரலாறுவாழ்க்கைஅனுபவம்காதல் – பாலியல்குழந்தைகள்நுகர்வு கலாச்சாரம்பெண்மாணவர் – இளைஞர்விளையாட்டு
நாங்கள் உறங்கினாலும் எங்கள் உடல்கள் உறங்குவதில்லை : டெல்லி குடியிருப்பு வாழ்க்கை
என் குழந்தை திறமைமிக்கவன், மேதை என்றுதான் தாய்மார்கள் கூறுகின்றனர்
அவன் தள்ளாடினான் … நிமிடத்திற்கு ஒரு தரம் விழுந்தான் …
நமது பூர்வீக ஏடுகளிலே உள்ள விசித்திரங்கள் அதிகம்
சாதி ஆணவத்தை வெட்டிடுவோம் | ம.க.இ.க பாடல் | வீடியோ
அந்தக் காலத்துல இருந்து மாட்டுக்கறி சாப்பிட்டுனுதான் இருக்கோம் | நேர்காணல் காணொளி
 மோடி பருப்பு இங்கே வேகாது
கார்ப்பரேட்டுகளின் காவலன் பாஜக | தோழர் ராஜு லால்குடி உரை | காணொளி
மோடி ஆட்சி நன்னாத்தான் இருக்கு .. மோடியே வரட்டும் …
முழுவதும்கள வீடியோபோராடும் உலகம்போராட்டத்தில் நாங்கள்மக்கள் அதிகாரம்
பொன்பரப்பி வன்கொடுமை : பாமக , இந்து முன்னணி கும்பலை கைது செய் |…
பொன்பரப்பி வன்கொடுமை : போலீசும் உடந்தை  கடலூர் மக்கள் அதிகாரம் ரிப்போர்ட்
வேலூரில் தோழர் லெனின் 150-வது பிறந்த நாள் விழா
தோழர் லெனின் 150 வது பிறந்தநாளில் பாசிசத்தை வீழ்த்த கடலூர் புமாஇமு சூளுரை
முழுவதும்இந்தியாஉலகம்கம்யூனிசக் கல்விபொருளாதாரம்தமிழகம்தலையங்கம்புதிய கலாச்சாரம்புதிய தொழிலாளிமுன்னோடிகள்மார்க்ஸ் பிறந்தார்
தியாகத் தோழர்கள் ரோசா லுக்சம்பர்க், கார்ல் லீப்னெக்டை நினைவு கூர்வோம்
சோஷலிசம் என்பது வெறும் போதனை மட்டுமே அல்ல | மார்க்ஸ் பிறந்தார் இறுதி பகுதி
பி.எஸ்.என்.எல். – க்கு மூடுவிழா
உச்சநீதி மன்றம் : வங்கி மோசடியாளர்களின் காவலாளி
முழுவதும்Englishகேலிச் சித்திரங்கள்புகைப்படக் கட்டுரைவினாடி வினா
வெனிசுலா – தண்ணீர் கிடைக்காமல் அல்லாடும் மக்கள் | படக்கட்டுரை
வாசகர் புகைப்படம் : கோடையும் தண்ணீரும்
தொடர் பஞ்சம் – வறுமை : ஆப்பிரிக்க கொம்பு நாடுகளைக் கைவிடும் அமெரிக்கா |…
தேர்தல் 2019 : பொது அறிவு வினாடி வினா – 18
முகப்பு அரசியல் பார்ப்பனிய பாசிசம் என்னுடைய நம்பிக்கை நொறுங்கிய நிலையில் இருக்கிறேன் : ஆனந்த் தெல்தும்ப்டே கடிதம்
என்னுடைய நம்பிக்கை நொறுங்கிய நிலையில் இருக்கிறேன் : ஆனந்த் தெல்தும்ப்டே கடிதம்
... உங்களால் முடிந்த ஏதேனும் ஒரு வழிமுறையில் இந்த படுமோசமான செயலுக்கு எதிர்ப்பு தெரிவிக்கும் வகையிலும் எனக்கு ஆதரவளிக்கும் வகையிலும் பொதுமக்களின் சீற்றத்தை வெளிப்படுத்துங்கள்.
எழுத்தாளரும் சமூக செயல்பாட்டாளருமான ஆனந்த் தெல்தும்ப்டே மீது 2018 ஜனவரி மாதம் பீமா கோரேகானில் வன்முறையை தூண்டியதாக மகாராஷ்டிர அரசு புனையப்பட்ட குற்றச்சாட்டில் முதல் தகவல் அறிக்கை தாக்கல் செய்தது. இதிலிருந்து தன்னை விடுவிக்கக்கோரி ஆனந்த் தெல்தும்ப்டே உச்சநீதிமன்றத்தில் வழக்கு தொடுத்திருந்தார். கடந்த திங்கள்கிழமை தெல்தும்ப்டே-வின் மனுவை நிராகரித்தது நீதிமன்றம். நான்கு வாரங்களுக்கு அவரை கைது செய்ய தடையும் விதித்தது. இந்நிலையில் தான் கைதாகும் சூழலே அதிகமாக உள்ளது என தெரிவிக்கும் தெல்தும்ப்டே, தனக்கு ஆதரவளிக்கும்படி பொதுமக்களுக்கு கடிதம் ஒன்றை எழுதியுள்ளார். கடிதத்தின் தமிழாக்கம் இங்கே…
“புனே காவல்துறையால் தாக்கல் செய்யப்பட்ட என்மீதான பொய்யான முதல் தகவல் அறிக்கையை தள்ளுபடி செய்யக்கோரி உச்சநீதிமன்றத்தில் தாக்கல் செய்திருந்த மனு ஜனவரி 14-ஆம் தேதி நிராகரிக்கப்பட்டது. இதுபற்றி ஊடகங்கள் வாயிலாக நீங்கள் அறிந்திருப்பீர்கள். நல்லவேளையாக, பிணை பெறும் பொருட்டு எனக்கு நான்கு வார கால அவகாசமும் நீதிமன்றம் அளித்திருக்கிறது.
காவல்துறை சொன்ன குற்றச்சாட்டுக்கள் அனைத்தும் புனையப்பட்டவை என நீதிமன்றத்தில் நிரூபிக்கப்பட்டுவிடும் என இதுவரை உறுதியாக நம்பிக்கொண்டிருந்தேன். அதனால் உங்களிடம் பேச வேண்டிய தேவையிருக்காது என கருதினேன்.
ஆனால், இப்போது என்னுடைய நம்பிக்கை முற்றிலும் நொறுங்கியிருக்கிற நிலையில் புனே நீதிமன்றத்திலிருந்து உச்சநீதிமன்றம் வரை பிணையை எதிர்நோக்கி காத்திருக்கிறேன். உடனடி கைதிலிருந்து என்னைக் காப்பாற்ற, பல்வேறு பிரிவுகளைச் சேர்ந்த மக்களிடமிருந்து ஆதரவு பிரச்சாரத்தை கட்டமைக்கும் தேவை எழுந்துள்ளது.
சட்டவிரோத நடவடிக்கைகள் (தடுப்பு) சட்டத்தின் கீழ் கைதானால் பல ஆண்டுகள் சிறைவாசத்தை அனுபவிக்க நேரிடும் என்பதை நம்மில் பலர் அறிந்திருக்க முடியாது. கொடுஞ்செயல்கள் புரிந்த குற்றவாளிகூட ஒன்று அல்லது இரண்டு ஆண்டுகள் தண்டனை பெற்று தப்பிவிட முடியும். ஆனால், அரசியல்வாதிகளுக்காக வேலை செய்யும் காவல்துறை, அப்பாவிகளுக்கு எதிராக தங்களிடம் வலுவான ஆதாரம் இருப்பதாகக் கூறினால், அந்த நபர் ஆண்டு கணக்கில் சிறையில் இருக்க நேரிடும்.
என்னைப் பொறுத்தவரை இந்தக் கைது என்பது கடுமையான சிறை வாழ்க்கை மட்டுமல்ல, அது என்னுடைய உடலில் ஒரு பகுதியாகிவிட்ட லேப் டாப் – இடமிருந்து என்னை பிரித்து வைக்கும், என்னுடைய வாழ்வின் பகுதியாக உள்ள நூலகத்திடமிருந்து என்னை பிரித்துவிடும். பதிப்பகத்தாரிடம் தருவதாக ஒப்புக்கொண்ட பாதி முடிக்கப்படாத நூலின் பிரதிகள், முடிக்கப்படாமல் வெவ்வேறு கட்டங்களில் உள்ள என்னுடைய ஆய்வுத்தாள்கள், என் தொழில்முறை நற்பெயரை நம்பி தங்களுடைய எதிர்காலத்தை பணயம் வைத்திருக்கும் மாணவர்கள், என்னுடைய கல்வி நிறுவனம் (கோவா இன்ஸ்ட்டியூட் ஆஃப் மேனேஜ்மெண்ட்) என்னை நம்பி பல வசதிகளை செய்துகொடுத்திருக்கிறது. சமீபத்தில் என்னை நிர்வாகக்குழுவில் சேர்த்துள்ளது, மேலும் எண்ணற்ற நண்பர்கள் மற்றும் என்னுடைய குடும்பத்திடமிருந்தும் இந்த கைது என்னை பிரித்துவிடும். பாபாசாகேப் அம்பேத்கரின் பேத்தியான என்னுடைய மனைவி, கடந்த ஆகஸ்டு மாதத்திலிருந்து, எனக்கு நடந்துகொண்டிருப்பவற்றை அறிந்து மிகுந்த துயருற்றிருக்கிறார்.
ஏழ்மையிலும் ஏழ்மையான குடும்பத்திலிருந்து வருகிற நான், அறிவார்ந்த சாதனைகள் மூலம் இந்தியாவின் சிறந்த கல்வி நிறுவனங்களில் தேர்ச்சி பெற்றேன். என்னை சூழ்ந்துள்ள சமூக முரண்பாடுகளை கண்டுகொள்ளாமல் இருந்திருந்தால் மிகப்பெரிய கல்வி நிறுவனமான அகமதாபாத் உள்ள இந்திய மேலாண்மை கல்வி நிறுவனத்தில் படித்த எனக்கு, ஆடம்பரமான வாழ்க்கை எளிதாகவே கிடைத்திருக்கும்.
இருப்பினும், மக்களின் வாழ்க்கையை மேம்படுத்துவதற்கான உணர்வுடன், குடும்பத்தை இயக்குவதற்கான பொருளீட்டினால் போதும் என முடிவு செய்து, என்னுடைய நேரத்தை அறிவார்ந்த பங்களிப்பு செய்வதற்கு ஒதுக்கினேன். இந்த உலகத்தை சற்றே மேம்படுத்த என்னால் சாத்தியமானது இதுதான். இந்த உள்ளுணர்வின் காரணமாக, என்னுடைய பள்ளி மற்றும் கல்லூரி நாட்களில் நான் இயல்பாக ஜனநாயக உரிமைகள் பாதுகாப்புக் குழு போன்ற அமைப்புகளில் சேர்ந்து இயங்கத் தொடங்கினேன். இப்போது இந்த இயக்கத்தின் பொது செயலாளராகவும் உள்ளேன். கல்வி உரிமைகளுக்கான அனைத்திந்திய மன்றத்தின் தலைமை உறுப்பினராகவும் உள்ளேன். என்னுடைய எழுத்துக்களிலோ அல்லது சுயநலமற்ற செயல்பாடுகளிலோ கடுகளவும் சட்டவிரோத நடவடிக்கை இருந்ததில்லை.
அதுபோல, என்னுடைய முழு கல்வி பணியிலும் நாற்பதாண்டு கால பெருநிறுவன பணியிலும் சிறு களங்கமும் இல்லாமல் நேர்மைக்கான உயர்ந்த முன்னுதாரணமாக இருந்திருக்கிறேன். எனவே, எந்த நாட்டுக்காக என்னுடைய தொழில்முறை வாழ்க்கை முழுவதும் உழைத்தேனோ அதே நாட்டின் அரசு இயந்திரம் எனக்கு எதிராகத் திரும்பும் என்று மோசமான கனவிலும்கூட நான் நினைத்து பார்த்ததில்லை.
இந்த நாட்டை சமத்துவமற்ற உலகமாக மாற்றிக்கொண்டிருக்கும் திருடர்களையும் கொள்ளையர்களையும் பாதுகாக்கும் அரசு இயந்திரம், அப்பாவி மக்களை குற்றவாளிகளாக்கி பழிவாங்குகிறது என்பது மட்டுமல்ல, டிசம்பர் 31, 2017-ஆம் ஆண்டு புனேயில் நடந்த எல்கர் பரிஷத் நிகழ்வை குற்றப்பின்னணி உடையதாகவும் மாற்றிவிட்டது. இதன் மூலம் மாற்றுக்குரலை ஒலிக்கும் குறிப்பிட்ட மனித உரிமை பாதுகாவலர்கள், அறிவு ஜீவிகள் மற்றும் மக்கள் இயக்கத்தைச் சேர்ந்த முன்னணியாளர்களை சிறையில் அடைக்கப்பார்க்கிறது. இது முன்னெப்போதும் இல்லாத வெளிப்படையாக மேற்கொண்டிருக்கும் அதிகார துஷ்பிரயோகம் ஆகும்.
சுதந்திரத்துக்குப் பிறகான இந்தியாவில், ஜனநாயகத்தின் அத்தனை கண்ணியத்தையும் பின் தள்ளிவிட்டு அரசை விமர்சிப்பவர்கள் மீது பழிவாங்கும் நோக்கத்தோடு சுமத்தப்படும் மிக மோசமான சதி குற்றச்சாட்டு இதுவாகத்தான் இருக்கும்.
உச்சநீதிமன்ற ஓய்வுபெற்ற நீதிபதி பி.பீ. சாவந்த் மற்றும் மும்பை உயர்நீதிமன்றத்தின் ஓய்வுபெற்ற நீதிபதி பீ.ஜி. கோல்சே பட்டேல் ஆகியோர் 1818-ஆம் ஆண்டு பீமா கோரேகானில் நடந்த ஆங்கிலோ – மராத்தா போரின் 200-வது ஆண்டை நினைவு கூறும்வகையில் தற்போது நடந்துகொண்டிருக்கும் பாஜக ஆட்சியின் மத மற்றும் சாதி ரீதியிலான கொள்கைகளை எதிர்க்க மக்களைத் திரட்டும் யோசனையை முன்வைத்தனர். அவர்கள் செயல்பாட்டாளர்களையும் முற்போக்கு அறிவுஜீவிகளையும் இந்த யோசனையை திட்டமிட்டு செய்ய அழைத்தனர்.
எனக்கும் ஒருவரின் மூலம் சாவந்த் அழைப்பு விடுத்தார், கோல்சே பட்டேலும் பிறகு அழைத்தார். கல்விப் பணிகள் இருந்தமையால் அந்தக் கூட்டத்துக்குச் செல்ல முடியவில்லை என வருத்தம் தெரிவித்திருந்தேன். ஆனால், நிகழ்வின் இணை ஒருங்கிணைப்பாளராக இருக்க அழைத்திருந்த அவருடைய அழைப்பை ஏற்றுக்கொண்டேன். எல்கர் பரிஷத் தொடர்பான வாட்ஸப் துண்டுபிரசுரத்தை பார்க்கும் வரை என்ன நடக்கிறது என்பது எனக்குத் தெரியாது.
பேஷ்வாக்களின் அடக்குமுறைக்கு முற்றுப்புள்ளி வைத்த மகர் வீரர்களின் பெயர்கள் பொறிக்கப்பட்ட நினைவிடத்தில் அவர்களின் தியாகத்தை நினைவுகூற நான் ஆதரவாக இருந்தேன். அதே நேரத்தில், பேஷ்வாக்களின் பார்ப்பனிய அடக்குமுறைக்கு எதிராக பீமா கோரேகானில் போரிட்ட மகர் வீரர்களின் வெற்றியாக எல்கர் பரிஷத் காட்டப்பட்டதில் எனக்கு சங்கடம் இருந்தது.
வரலாற்றை இப்படி சிதைத்து படிப்பது, தலித்துகளை அடையாள அரசியலுக்குள் தள்ளி, பரந்துபட்ட மக்களுடன் அவர்களை ஒன்றிணைப்பதை மேலும் கடினமாக்கும் என நான் கருதினேன். இதையொட்டி த வயரில் நான் எழுதிய கட்டுரை தலித்துகளிடையே கோபத்தை உண்டாக்கியது. அதன் பிறகு, இந்த முழு விவகாரத்தையும் நான் மீண்டும் சிந்தித்து என்னுடைய முடிவில் ஒரு உண்மையான அறிவுஜீவிக்குரிய தன்மையுடன் நின்றேன்.
தற்செயலாக, இந்தக் கட்டுரை, அதற்கு பதிலளிக்கிறது. யாரோ ஒருவருக்காக தலித்துகளை தூண்டிவிடுகிறேன் என்ற குற்றச்சாட்டை மறுப்பதாக என்னுடைய கருத்தை மறுபரிசீலனை செய்திருக்கிறேன். ஆனால், பகுத்தறிவு முதன்மையாக இல்லாத இடத்தில், இத்தகைய பகுப்பாய்வுகள் அரசு அல்லது போலிசுடனான இடைவெளிகளை குறைக்க உதவாது.
தலித்துகளுடன் முன்னெப்போதும் ஒன்றிணைந்திராத மராத்தா அமைப்புகள் உள்பட 250-க்கும் மேற்பட்ட அமைப்புகள் இந்த நிகழ்வில் பங்கெடுத்தன.
2014-ஆம் ஆண்டு பார்ப்பன முதலமைச்சரின் கீழ், பாஜக – சிவ சேனா இணைந்து மாநிலத்தில் அரசு அமைத்தபின், மராத்தாக்கள் தங்களுடைய அதிருப்தியை வெவ்வேறு விதங்களில் காட்டத் தொடங்கினர். மராத்தாக்கள் மிகப்பெரும் பேரணிகளை நடத்தினர். அப்படிப்பட்ட பேரணி ஒன்றில் விரும்பத்தகாத நிகழ்வொன்று நடந்தது. 2016-ஆம் ஆண்டு கோர்பாடி என்ற இடத்தில் நடந்த பேரணியில் மராத்தி சிறுமி ஒருவர் பாலியல் வன்கொடுமைக்கு உள்ளாக்கப்பட்டு கொல்லப்பட்டார். சிறுமியை வன்கொடுமை செய்தவர்களில் ஒரு தலித்தும் இருந்தார். நிர்வாகம் உடனடியாக செயல்பட்டது. பாதிக்கப்பட்டவருக்கான சட்டரீதியான நீதி, பட்டியல் இன மற்றும் பழங்குடியினருக்கான எதிரான வன்கொடுமை தடுப்பு சட்டத்தை ரத்து செய்ய வேண்டும் என்பதில் வந்து முடிந்தது.
இதுபோன்ற பெருந்திரளான மக்கள் திரட்டல் மூலம், இடஒதுக்கீடு கேட்க மராத்தாக்கள் பயன்படுத்திக்கொண்டார்கள். தலித்துகளுடன் ஒன்றிணைந்தால்தான் பார்ப்பன அரசை அகற்ற முடியும் என மராத்தாக்கள் புரிந்துகொள்ள தொடங்கினார்கள். இது மராத்தாக்களின் இளைஞர் அமைப்புகள், எல்கர் பரிஷத் நிகழ்வில் பங்கேற்றபோது ‘பேஷ்வாக்களை புதையுங்கள்’ என்னும் முழக்கத்தில் எதிரொலித்தது.
இது வெறும் குறியீட்டு முழக்கமாக இருந்தாலும் பாஜகவின் வளைக்குள் விழும் அபாயத்தை உண்டாக்கியது. கருத்தரங்கை ஏற்பாடு செய்தவர்களும் மராத்தாக்களாக இருந்தனர். அரசு அதிகாரத்தில் தீவிர பற்றுதலுடன் இருந்த பாஜகவுக்கு அது பயத்தை கொடுத்தது. மிலிந்த் எக்போடேயின் சமஸ்தா ஹிந்துத்துவா அகாடி மற்றும் சாம்பாஜி பிடேயின் சிவ் சக்ரபதி ப்ராசிஸ்தான் ஆகியவற்றில் உள்ள தன்னுடைய ஏஜெண்டுகள் மூலம் தலித்துகள் மற்றும் மராத்தாக்களுக்கிடையே பிரச்சினையை உண்டாக்க திட்டமிட்டது பாஜக. சிவாஜியின் மகனான சம்போஜி மகராஜின் சமாதி, பீமா கொரேகானிலிருந்து 4 கி.மீ. தள்ளியிருக்கிறது. இதை வைத்து ஒரு சர்ச்சையை உருவாக்கினார்கள்.
மொகலாய சக்ரவர்த்தி அவுரங்க சீப், சம்பாஜியை கொன்று துண்டுத்துண்டாக உடலை வெட்டி போட்டதாகவும் கோவிந்த மகர் என்பவர் உடலின் பாகங்களை எடுத்து, சம்போஜிக்கு மரியாதைக்குரிய இறுதிச் சடங்கை செய்ததாகவும் 300 ஆண்டு கால பிரபலமான வரலாறு சொல்கிறது. தன்னுடைய நிலத்தில் சம்போஜிக்கு நினைவிடம் எழுப்பினார் கோவிந்த மகர். அவர் இறந்த பின் சம்போஜிக்கு அருகிலேயே அவருக்கும் நினைவிடம் எழுப்பியுள்ளது அவருடைய குடும்பம்.
சூரத்தில் நடைபெற்ற சிவாஜி ஜெயந்தி விழாவில்…
மேலே சொன்ன இரண்டு சதிகாரர்களும் ஒரு புனைகதையை சொன்னார்கள். அதாவது சம்போஜிக்கு நினைவிடம் கட்டியது ‘சிவாலே’ என்ற மாரத்தி குடும்பம், கோவிந்த் மகர் அல்ல என்பதே அந்தக் கதை. இது மராத்தாக்களை தலித்துகளுக்கு எதிராக திருப்பியது. இந்தப் பிரச்சினையை பயன்படுத்தி மராத்தாக்களை வாடு படாட்ரூக் என்ற இடத்தில், 2018 ஜனவரி 1-ஆம் தேதி பீமா கொரேகானில் கூட இருந்த தலித்துகளுக்கு எதிராகத் தூண்டிவிட பார்த்தார்கள். இதற்கான ஏற்பாடுகள் சுற்றுப்புற கிராமங்களில் வெளிப்படையாக தெரிந்தது. ஆனால், நிர்வாகம் தெரியாதுபோல் நடந்துகொண்டது.
2017, டிசம்பர் 29-ஆம் தேதி, கோவிந்த மகரின் சமாதியும் அங்கிருந்த தகவல் பலகையும் சேதப்படுத்தப்பட்டிருந்ததை தலித்துகள் கண்டார்கள். இது முன்பே திட்டமிட்டதுபோல சமூகங்களிடையே பதற்றத்தை ஏற்படுத்தியது. ஆனால், சதிகாரர்களின் துரதிருஷ்டம் காரணமாக, அடுத்த நாள் கிராமத்தினர் ஒன்றாக இணைந்தனர்.
திட்டமிட்டதுபோல, 2017 டிசம்பர் 31-ஆம் தேதி ஷானிவர்வாடா என்ற இடத்தில் எல்கர் பரிஷத் நிகழ்வு தொடங்கியது. இந்த மாநாட்டின் முடிவில், குழுமியிருந்த மக்கள் பாஜகவுக்கு எப்போதும் வாக்களிக்க மாட்டோம் என்றும் இந்தியாவின் அரசியலமைப்பை காப்போம் என்றும் உறுதிமொழி எடுத்துக்கொண்டனர். மாநாட்டின் அத்தனை நிகழ்வும் காவல்துறையாலும் நிகழ்ச்சி ஏற்பாட்டாளர்களாலும் வீடியோ பதிவு செய்யப்பட்டது.
♦ மோடியை கலாய்க்கும் ஹிந்து விரோதிகள் மீது எச்.ராஜா புகார்
♦ ஆனந்த் தெல்தும்ப்டேவுக்கு எதிரான பொய் வழக்கை ரத்து செய்  ஊபா உள்ளிட்ட கருப்புச் சட்டங்களை ரத்து செய்
மாநாட்டில் வேறு எதுவும் நடக்கவில்லை. மாநாட்டின் அனைத்து பிரதிநிதிகளும் அமைதியாக கலைந்து சென்றனர். என்னுடைய நெருங்கிய நண்பரின் மகனின் திருமணத்துக்காக டிசம்பர் 31-ஆம் தேதி காலை 10.55 மணிக்கு புனே சென்றேன்.
புனேயில் ஸ்ரேயால் ஹோட்டலில் தங்கியிருந்து, திருமணத்துக்குச் சென்றோம். அடுத்த நாள் இரவு 12.40 மணிக்கு ஹோட்டலிலிருந்து வெளியேறி கோவா சென்றோம். புனேவுக்கு வந்த காரணத்தால் என்னுடைய மனைவி அங்கிருந்த உறவினர்கள் சுஜாத் அம்பேத்கர் மற்றும் அஞ்சலி அம்பேத்கரை காண விரும்பினார். செல்லும் வழியில் கார் டயரை மாற்றுவதற்காக 5-10 நிமிடங்கள் அலைந்திருபோம்.
அதிருஷ்டவசமாக, எல்கர் பரிஷத் நிகழ்வில் முழுநேரமும் இல்லை என்பதற்கு என்னிடம் போதுமான ஆதாரங்கள் உள்ளன. புனேவுக்கு வந்த பிறகு, நான் முழுநேரமும் மாநாட்டில் இருந்திருக்க முடியும். ஆனால், மாநாட்டின் பொருளில் எனக்கு உவப்பில்லை என்பதோடு பணிக்கு திரும்ப வேண்டிய கட்டாயம் இருந்ததால், நான் கிளம்பிவிட்டேன்.
பீமா கொரேகான் வெற்றித் தூண்.
2018, ஜனவரி 1-ஆம் தேதி, பீமா கொரேகானின் தலித்துகள் ஒன்று கூடிய போது, இந்துத்துவ அடியாட்கள் திட்டமிட்டதுபோல கூடினார்கள். பீமா கொரேகான் நினைவிடத்துக்குச் செல்லும் தெருவில் உள்ள வீடுகளின் மாடிகளில் ஏறி கற்களால் தாக்கத் தொடங்கினார்கள், மக்களை அடிக்கத் தொடங்கினார்கள்; கடைகளை எரித்தார்கள். போதிய காவலர்கள் இல்லாத நிலையில் நடப்பதை இருந்த சில காவலர்கள் வேடிக்கைப் பார்த்துக்கொண்டிருந்தார்கள். இந்துத்துவ குண்டர்களின் தாக்குதலுக்கு அரசு நிர்வாகமும் உடந்தையாக இருப்பது தெளிவாகத் தெரிந்தது. இந்தப் பகுதியில் சில குழப்பங்கள் நடந்துவருவதை பொதுமக்களும் அறிந்திருந்தனர்.
2017 டிசம்பர் 29-ஆம் தேதி சம்பாஜியின் சமாதியில் நடந்த நிகழ்வுகள் இந்த வதந்திகளை உறுதிபடுத்தின. ஆனால், நிர்வாகம் அதைக் கண்டுகொள்ளாமல் கலவரங்களை நிகழ்த்தி பார்த்தது. அப்போது எடுக்கப்பட்டு வாட்ஸப்பில் வெளியான வீடியோக்களில் காவி கொடி பிடித்தவர்கள் எக்போடே மற்றும் பிண்டே-இன் பெயர்களைச் சொல்லி முழக்கங்கள் எழுப்பியதையும் தலித்துகளை அடித்து விரட்டுவதையும் காட்டின. பல தலித்துகள் காயமுற்றனர், அவர்களுடைய வாகனங்கள் சேதமாக்கப்பட்டன; கடைகள் எரித்து சாம்பலாக்கப்பட்டன; இளைஞர் ஒருவர் கொல்லப்பட்டார்.
எல்கர் பரிஷத்தின் போது என்ன நடந்தது என்பது பற்றி எனக்கு முழுமையாக எதுவும் தெரியவில்லை. தாக்குதல் நடந்த ஜனவரி 1-ஆம் தேதி மதியம் வரை எனக்கு எதுவும் தெரியாது. அதன்பிறகு, த வயரின் ஆசிரியர் சித்தார்த் வரதராஜன் இமெயில் வழியாக தெளிவாக சொன்னபிறகுதான் அங்கு நடந்ததை அறிந்தேன். அதன்பிறகு ஜனவரி 2-ஆம் தேதி இணையதளத்தில் கட்டுரை எழுதினேன்.
2018 ஜனவரி 2-ஆம் தேதி, பகுஜன் ரிபப்ளிக் சோசியலிஸ்ட் பார்டி என்ற கட்சியின் உறுப்பினரும் சமூக செயல்பாட்டாளருமான அனிதா ரவீந்திர சால்வே, முந்தைய தினம் நடத்தப்பட்ட தலித்துகள் மீதான தாக்குதலுக்கு எக்போடே மற்றும் பீடே என்ற இரண்டு கயவர்கள்தான் காரணம் என சிக்ராபூர் காவல் நிலையத்தில் புகார் அளித்தார். அதன் பேரில் எந்த நடவடிக்கையும் எடுக்கப்படவில்லை. ஜனவரி 3-ஆம் தேதி பிரகாஷ் அம்பேத்கர், மகாராஷ்டிராவில் முழு அடைப்புக்கு அழைப்பு விடுத்தார். ஜனவரி 4-ஆம் தேதி எந்தவித வேண்டத்தகாத சம்பவங்களும் நிகழாமல் முழு அடைப்பு நடந்தது. அதன்பிறகு, வன்முறையில் ஈடுபட்டதாக தலித் இளைஞர்களை போலீசு கைது செய்யத் தொடங்கியது.
பீமா கொரேகான் : இலட்சக்கணக்கில் திரண்டு வந்த மக்கள் கூட்டம்
2018 ஜனவரி 8-ஆம் தேதி ஆர்.எஸ்.எஸ்ஸைச் சேர்ந்தவரும் சம்பாஜி பீடேவின் அடியாளுமான துஷார் தம்காடே, கபீர் கலா மஞ்ச் அமைப்பைச் சேர்ந்த செயல்பாட்டாளர்கள் மீது எல்கர் பரிசாத் நிகழ்வை ஏற்பாடு செய்ததற்காக முதல் தகவல் அறிக்கையை பதிவு செய்தார். எல்கர் பரிசத்தில் பேசப்பட்ட சர்ச்சைக்குரிய பேச்சுக்களே ஜனவரி 1-ஆம் தேதி வன்முறையை தூண்டின என அதில் குற்றம்சாட்டியிருந்தார். அபத்தமான குற்றச்சாட்டுக்கு அதுவே முகாந்திரமாக அமைந்தது.
முதலாவதாக, எல்கர் பரிசத்தில் என்ன பேசப்பட்டது என்பதற்கு போலீசாரே சாட்சியாக இருந்தனர், அவர்களே எடுத்த வீடியோவில் அதை சரிபார்த்திருக்கலாம். அதில் உண்மையாகவே சர்ச்சைக்குரிய பேச்சுக்கள் இருந்திருந்தால், அவர்களாகவே பேசியவர்கள் மீது முதல் தகவல் அறிக்கை பதிவு செய்திருக்கலாம். யாரோ ஒரு நபர் முதல் தகவல் அறிக்கை பதிவு செய்யும் வரை காத்திருக்க வேண்டிய தேவையே இல்லை.
அடுத்து, எல்கர் பரிசத்தில் ஆத்திரமூட்டும் படியான பேச்சு தலித்துக்களுக்காக மட்டுமே பேசப்பட்டதாக வைத்துக்கொண்டால், அவர்கள் அடிவாங்கியிருக்க மாட்டார்கள். இந்த கலவரத்தில் ஒரு இளைஞர் தன் உயிரை இழந்தார்; அது ஒரு தலித் உயிர். ஆனாலும்கூட, காவலர்கள் திட்டமிட்ட திரைக்கதை செயல்படுத்த முனைந்தார்கள்.
அவர்கள் பெயர்களை வைத்துக்கொண்டு வீடுகளில் சோதனையிட்டார்கள். எல்கர் பரிசத்தின் ஒருங்கிணைப்பாளர்களான நீதிபதி கோல்சே பட்டேல் மற்றும் நீதிபதி பி.பீ.சாவந்த் ஆகியோர் வெளிப்படையாக இந்த நிகழ்வுக்கு எந்தவித நிதியுதவியும் தேவையில்லை என அறிவித்தபோதும் கூட, எல்கார் பரிசத் நிகழ்வுக்கு மாவோயிஸ்டுகள் நிதியுதவி செய்தார்கள் என்பதற்கு ஆதாரங்கள் கிடைத்திருப்பதாக மறைமுகமாக சொல்லத் தொடங்கினார்கள்.
இதுநாள் வரை, இந்த நிகழ்வை மாவோயிஸ்டுகளின் மிகப் பெரும் சதித்திட்டமாகச் சொல்லி இந்த பொய்யை நம்பும்படி நீதிமன்றத்திடம் சொல்லி வருகிறார்கள். நிகழ்ச்சி ஏற்பாடு செய்த இரண்டு நீதிபதிகளையும் விசாரிக்கவில்லை. குற்றப்பத்திரிகையில் நீதிபதி சாவந்த் கூறியதாக ஒரு அறிக்கையை தாக்கல் செய்திருக்கிறார்கள், அதை அவர் பகிரங்கமாக மறுத்துவிட்டார். இத்தகைய கடுமையான குற்றமும்கூட நீதிமன்றங்களால் புறக்கணிக்கப்படுகிறது.
மாவோயிஸ்டுகள் நிதியளிக்கிறார்கள் என்கிற கோட்பாட்டை சாக்காகச் சொல்லி, புனே காவல்துறை, நாக்பூர், மும்பை மற்றும் டெல்லி காவல்துறையுடன் இணைந்து ஐந்து செயல்பாட்டாளர்களின் வீடுகளில் 2018 ஜூன் 6-ஆம் தேதி சோதனை நடத்தி, கைதும் செய்தது. அவர்களுக்கும் எல்கர் பரிசத்துக்கும் எந்த வழியிலும் தொடர்பே இல்லை.
இந்த கைதுகளுக்குப் பின், காவல்துறை கதைகளை புனைய ஆரம்பித்தது. பீமா கொரேகான் நினைவிடத்தில் நடந்த வன்முறைக்கு இந்த ஐந்து நபர்களே காரணம் என்பதில் தொடங்கி, நக்சல் செயல்பாட்டுக்கு அவர்கள் உதவுகிறார்கள், பிரதமர் நரேந்திர மோடியை ‘ராஜீவ் காந்தி மாதிரியான’ படுகொலை செய்ய திட்டமிட்டிருக்கிறார்கள் என்பதுவரை பலகதைகளை போலீசு சொல்லிக்கொண்டிருக்கிறது. வாதாடுவதற்கு எந்தவித வாய்ப்பும் அளிக்காத, குற்றம்சாட்டப்பட்டவரை பல ஆண்டுகள் சிறையில் அடைக்கக்கூடிய கொடூரமான, சட்டவிரோத நடவடிக்கைகள் (தடுப்பு) சட்டத்தை செயல்படுத்த போலீசால் இந்தக் கதைகள் அனைத்தும் பயன்படுத்தப்பட்டன.
பொதுவாக, இதுபோன்ற சோதனைகளில் பாதிக்கப்பட்டவர்களின் எலக்ட்ரானிக் பொருட்களை கையகப்படுத்தி, அதன் மூலம் தங்களுக்கு என்ன வேண்டுமோ அதை போலீசார் சொல்லிக் கொள்வார்கள். ஆனால், இந்த சோதனைகள் விசித்திரமாக இருந்தன. டெல்லி, நாக்பூர், மும்பையில் சோதனை செய்யும் போலீசார் புனேவிலிருந்து இரண்டு சாட்சிகளை கையோடு அழைத்து வந்தது, சோதனைக்கான செயல்முறையே கேலி செய்வதாக இருந்தது. அந்த வீட்டில் இருப்பவர்களை ஒரு அறையில் அடைத்து வைத்துவிட்டு, இன்னொரு அறையிலிருந்து சீல் இடப்பட்ட கைப்பற்றப்பட்ட பொருட்களை கொண்டு வந்தார்கள்.
வெர்னோம் கொன்சாவே -இன் வீட்டை சோதனையிட்டபோது, அவருடைய மனைவி சூசன் ஆபிரஹாம், வழக்கறிஞராக இருப்பவர், இந்த சோதனை முறைகளை கண்கூடாக பார்த்திருக்கிறார்கள். போலீசாரே கம்யூட்டர் உள்ளிட்ட உபகரணங்களோடு வந்ததாக அவர் தெரிவிக்கிறார். தங்களுடைய சோதனையை வீடியோ பதிவு செய்திருப்பதாக நீதிமன்றத்தில் போலீசாரே தெரிவிக்கின்றனர், அதையும் நீதிமன்றம் ஏற்றுக்கொண்டது.
எலக்ட்ரானிக் சாதனங்களில் தொலைவிலிருந்து இயக்கி மாற்றமுடியும், சில நொடிகளில் எண்ணற்ற கோப்புகளை ஏற்ற முடியும் என்பதை நீதிபதிகள் கருத்தில் கொள்ளவே இல்லை. எலக்ட்ரானிக் சாதனங்களின் உண்மைத்தன்மையை வீடியோ பதிவு மூலம் நிரூபிக்க முடியாது. தகவல் தொடர்பு துறையில் எனக்கு நிபுணத்துவம் உள்ளது என்பதால் நானே இதை மோசடி என நிறுவ முடியும்.
எலக்ட்ரானிக் சாதனங்களின் உண்மைத்தன்மையை நிரூபிக்க நீண்ட காலம் ஆகும். வழக்கு விசாரணை என்ற நீதிமன்றம் சொன்னாலும் வழக்கு விசாரணை நடக்கும் பல வருடங்களில் அப்பாவி நபர்களும் அவர்களுடைய குடும்பமும் முற்றிலுமாக அழிக்கப்பட்டிருக்கும்.
கவுதம் நவ்லகா கைது செய்யப்பட்டபோது…
கைதான ஒருவரின் கம்யூட்டரிலிருந்து மாவோயிஸ்டுகள் எழுதிய கடிதங்களை கைப்பற்றி இருப்பதாக (இமெயில்கள் அல்ல; ஏனெனில் மெயில்கள் ஏற்கத்தக்கவை அல்ல) போலீசு கூறுகிறது. உண்மையான பெயர்கள், அவர்களுடைய தொலைபேசி எண்கள் என பல வினோதங்கள், கைப்பற்றதாக சொல்லப்பட்டு அளிக்கப்பட்ட கடிதங்கங்களில் உள்ளன.
இந்தக் கடிதங்கள் முற்றிலும் போலீசால் புனையப்பட்டவை என கடிதத்தின் வார்த்தை பிரயோகங்கள் சொல்கின்றன. அதன் அடிப்படையில், மாவோயிஸ்டுகள் ஒரு அரசாங்க அமைப்பை நடத்துகின்றனர், அந்த அமைப்பு தங்களுடைய திட்டங்கள் குறித்து விளக்கமாக எழுதுகிறது. அதோடு, தங்கள் கடிதங்களை பெறுபவர்களிடம் ரசீதுகளை பெற்று தணிக்கைக்காக ஆவணப்படுத்தவும் செய்கின்றது. அவர்கள் தங்களுடைய ரகசியத்துக்காக பெயர் பெற்றவர்கள், மனிதர்களை மட்டுமே தொடர்புக்கு பயன்படுத்துகிறவர்கள், செய்திகளை படித்த பிறகு அவற்றை அழிக்க வலியுறுத்துகிறவர்கள். அப்படிப்பட்ட அமைப்பு அவர்களுடைய நிர்வாகிகளுடன் கடிதங்கள் வழியாக தொடர்பு கொள்ள முடியாது.
பொது தளத்துக்கு வந்த இந்தக் கடிதங்களை ஏராளமான மக்கள் அலசி ஆராய்ந்து இவற்றின் போலித்தன்மையை தோலுரித்துவிட்டனர். இதுபோன்ற அமைப்புகளை படித்து வரும் மோதல் மேலாண்மை கல்வி நிறுவனத்தின் (Institute of Conflict Management) செயல் இயக்குனராக உள்ள அஜய் சகானி என்ற நிபுணர், இந்தக் கடிதங்கள் போலியானவை என சொல்லிவிட்டார்.
ரோமிலா தாப்பர் உள்ளிட்ட அறிவுஜீவிகள் தாக்கல் செய்த மனுவை விசாரித்த உச்சநீதிமன்ற நீதிபதிகளில் மாற்றுக்கருத்து சொன்ன ஒரே ஒரு நீதிபதியான சந்திர சூட், போலீசின் வழக்கில் தாக்கல் செய்யப்பட்ட கடிதங்களை ஏற்றுக்கொள்ள மறுத்ததோடு இந்த முழு வழக்கையும் சிறப்பு புலனாய்வு குழு விசாரிக்க வேண்டும் என்றார். ஆனால், வினோதமான சட்டத்தின் செயல்முறை இந்த சர்ச்சைக்குரிய ஆதாரத்தை நகர்த்த போதுமானதாக இல்லை. அதே நேரத்தில் அப்பாவி மக்களின் வாழ்க்கையை தியாகம் செய்ய இந்த சட்டத்தின் செயல்முறை தயாராகிவிட்டது. உண்மையில் இது தண்டனையைக் காட்டிலும் மோசமானது.
இந்தக் கடிதங்களில் மாவோயிஸ்டு திட்டங்களின் கூட்டாளிகளாக ராகுல் காந்தி, பிரகாஷ் அம்பேத்கர், திக்விஜய் சிங் போன்றோரின் பெயர்களும் இடம்பெற்றுள்ளன. இந்தத் தலைவர்களை மோசமான முறையில் சித்தரிக்க அரசியல் நோக்கத்தோடு இது செய்யப்பட்டிருக்கிறது என்பதை இது எடுத்துக்காட்டுகிறது. போலீசோ, நீதிமன்றமோ இந்த பிரபலங்களிடம் என்ன நடந்தது என்பது குறித்து சோதிக்கவும் விரும்பவில்லை, கேட்கவும் இல்லை.
ஆறு செயல்பாட்டாளர்களுடன் சேர்த்து, (அதில் ஐந்து பேர் ஆகஸ்டு 28-ஆம் தேதி கைது செய்யப்பட்டனர்) என் வீட்டையும் புனே போலீசு சோதனை செய்தது. நாங்கள் இல்லாதபோது, கல்வி நிறுவனத்தில் இருந்த பாதுகாவலரிடம் மாற்று சாவியைப் பெற்று வாரண்ட் ஏதும் இல்லாமல் என்னுடைய வீட்டை அவர்கள் திறந்துள்ளனர்.
என் வீட்டின் உள்புறத்தை வீடியோவில் பதிவு செய்து, பிறகு பூட்டிவிட்டதாக போலீசு தகவலில் எழுதப்பட்டுள்ளது.
அப்போது நாங்கள் மும்பையில் இருந்தோம். டிவி சேனல்கள் எங்கள் வீட்டைத் திறந்து சோதனையிட்டதை முக்கிய செய்தியாக அறிவித்தன. அப்போதுதான் எங்களுக்கு இந்த விசயம் தெரிய வந்தது. என்னுடைய மனைவி உடனடியாக விமானம் மூலம் சென்றார், பிகோலிம் காவல் நிலையத்தில் புகார் அளித்து, போலீசு ஏதேனும் கேட்க வேண்டுமெனில் எங்களுடைய தொலைபேசி எண்ணை தொடர்பு கொள்ளச் சொல்லி எண்களை அளித்துவிட்டு வந்தார்.
ஆகஸ்டு 31-ஆம் தேதி ஏடிஜிபி பர்மேந்தர் சிங், மேலும் சிலருடன் புனேயில் பத்திரிகையாளர்களை சந்தித்தார். அப்போது என்னுடைய தொடர்பு இருப்பதாகக்கூறி அதற்கு ஆதாரமாக ஒரு கடிதத்தையும் வெளியிட்டார். அந்தக் கடிதம் மாவோயிஸ்ட் என சொல்லப்படுபவரால் எழுதப்பட்டது, அவரை என்னை ‘காம். ஆனந்த்’ என விளித்து 2018-ஆம் ஆண்டு நடந்த பாரீஸ் கருத்தரங்கு குறித்து பேசுகிறார், அது உண்மை போலவே உள்ளது. கல்வி தொடர்பான அந்தக் கருத்தரங்கில் உலகெங்கிலும் உள்ள மற்ற கல்வியாளர்களைப் போல கலந்துகொண்டேன். கருத்தரங்கை பாரீசில் உள்ள அமெரிக்க பல்கலைக்கழகம் ஏற்பாடு செய்திருந்தது.
மாவோயிஸ்டுகள் இந்த பல்கலைக்கழகத்துக்கு பணம் கொடுத்து என்னை கருத்தரங்கில் பேச அழைத்திருந்தார்கள் என கடிதம் விவரிப்பது நகைப்புக்குரியது. அதோடு, அவர்கள் ‘காம். எடினே பாலிபர்’ என்ற மதிப்பிற்குரிய பிரெஞ்சு மார்க்சிய ஆய்வாளருடன் சந்திப்பை ஏற்பாடு செய்ததாகவும் அப்போது அவர் என்னையும் ‘காம். அனுபமா ராவ் மற்றும் சைலஜா பேய்க்’ (பர்னார்டு கல்லூரி மற்றும் சின்சினாடி பல்கலைக்கழக பேராசிரியர்கள்) ஆகியோரையும் நேர்காணல் செய்வார் எனவும் அவர்கள் தாங்கள் பணியாற்றும் கல்லூரிகளில் என்னை பேச அழைப்பார் எனவும் கடிதம் சொல்கிறது.
என்டிடிவி-யிலிருந்து இந்தக் கடிதத்தைப் பெற்று பாலிபருக்கும் இந்த கருத்தரங்கின் ஒருங்கிணைப்பாளர் பேராசிரியர் லிசா லிங்கனுக்கும் இமெயிலில் அனுப்பி வைத்தேன். அவர்கள் இந்தக் கதையைப் படித்து அதிர்ச்சியானார்கள்; எனக்கு பதில் எழுதினார்கள். பாலிமர் கண்டனக் கடிதத்தை அனுப்பியதோடு, பிரெஞ்சு தூதரகத்துக்கும் இதுகுறித்து எழுதினார். லிங்கன் எப்படி இந்த கருத்தரங்குக்கு என்னை அழைத்தார் என்பது குறித்து விளக்கினார்.
உறுதியான ஆதாரங்களின் அடிப்படையில் பரம்ஜித் சிங் மீது அவதூறு வழக்கு தொடுக்க முடிவு செய்தேன். செயல்முறையின் பகுதியாக மகாராஷ்டிர அரசுக்கு செப்டம்பர் 5-ஆம் தேதி கடிதம் எழுதி, அனுமதியும் கேட்டேன். இதுநாள் வரை அதுகுறித்து ஒரு பதிலும் இல்லை.
♦ மோடியைக் கொல்ல சதியாம்
♦ பா.ஜ.க. மோடி அரசின் பாசிச அடக்குமுறைகள் | மக்கள் அதிகாரம் கண்டனம்
அதேவேளையில், என்மீது எந்த வழக்கும் இல்லாதபட்சத்தில், என்னுடைய கடிதம் அவர்களுக்கு குற்றவுணர்வை ஏற்படுத்தியிருக்கலாம். எனவே, முதல் தகவல் அறிக்கையில் உள்ள என்னுடைய பெயரை நீக்குமாறு உயர்நீதிமன்றத்தில் மனு தாக்கல் செய்தேன். நீதிமன்ற அமர்வு என் மீதுள்ள குற்றச்சாட்டுகளின் பட்டியலை சமர்பிக்கச் சொல்லி போலீசுக்கு உத்தரவிட்டது. போலீசு தாக்கல் செய்த அஃபிடவிட்டில் என்மீது ஐந்து குற்றச்சாட்டுகள் சொல்லப்பட்டிருந்தன, ஐந்து நீண்ட கடிதங்களும் (மேலே விவரித்த ஒன்றும் அதில் அடங்கும்) சமர்பிக்கப்பட்டன. நாங்கள் அவர்களின் குற்றச்சாட்டுக்களை மறுத்தோம், கடிதங்கள் உண்மையென்று கொண்டால்கூடாமல் அதை வைத்து வழக்கு தொடுக்க முடியாது. அந்த நான்கு கடிதங்களும் இவைதான்…
முதல் கடிதம் யாரோ ஒருவர் யாருக்கோ எழுதியது. அதில் ஏதோ ஒரு ஆனந்த், அம்பேத்கர் பெரியார் படிப்பு வட்டத்தை ஒருங்கிணைக்கும் பொறுப்பை எடுத்துக்கொண்டதாக குறிப்பிடப்பட்டுள்ளது. 2015-ஆம் ஆண்டு சென்னை ஐஐடி நிர்வாகம் அம்பேத்கர் பெரியார் படிப்பு வட்டத்தை அங்கீகரிக்க மறுத்தது செய்தியானது. நான் அப்போது கரக்பூரில் உள்ள ஐஐடி மேலாண்மை பள்ளியில் பேராசிரியராக பணியாற்றினேன். சென்னையிலிருந்து அது 2000 கிமீ தள்ளி இருக்கிறது. மாணவர்களை ஒருங்கிணைக்கும் தேவை இருந்திருந்தால் வெகு தூரத்தில் உள்ள ஐஐடி-யைக் காட்டிலும் என்னுடைய ஐஐடியிலேயே செய்திருப்பேன். இதுகுறித்து அறிந்த அம்பேத்கர் பெரியார் படிப்பு வட்டத்தின் நிறுவன உறுப்பினர், எனக்கும் அந்த அமைப்பு நிறுவப்பட்டதற்கும் அதனுடைய செயல்பாடுகளுக்கும் தொடர்பே இல்லை என கடிதம் எழுதினார்.
மாவோயிஸ்டுகள் எழுதியதாக கூறப்படும் கடிதம்
இரண்டாவது கடிதம், மீண்டும் யாரோ ஒருவர் யாருக்கோ எழுதிய கடிதத்தில் ஏதோ ஒரு ஆனந்த், அனுராத கண்டி மெமோரியல் கமிட்டியை சந்திப்பதை ’சிறந்த பரிந்துரை’யாக சொல்கிறார் என்கிறார். அந்த ஆனந்த் நானே என்று வைத்துக்கொண்டாலும், இன்னும் சில மதிப்பிற்குரிய நபர்களுடன் நானும் அந்த அறக்கட்டளையின் உறுப்பினராக இருக்கிறேன். அது பத்தாண்டுகளாக செயல்பட்டு வரும் பதிவு பெற்ற அமைப்பு, அதற்கு நிரந்த கணக்கு எண்ணும் வங்கி கணக்கும் உண்டு. சமீர் அமீன் மற்றும் ஏஞ்சலா டேவிஸ் போன்ற முக்கியமான ஆய்வாளர்களின் ஆய்வுரைகளை இந்த அமைப்பு ஏற்பாடு செய்துள்ளது. இதுகுறித்து பத்திரிகை செய்திகளும் பரவலாக வந்துளது. இந்த அறக்கட்டளை அல்லது கமிட்டியின் கூட்டத்துக்கோ, ஆய்வுரைகளை கேட்கவோ என்னால் சமீப ஆண்டுகளில் போக முடியவில்லை. ஏனெனில் கடந்த பத்தாண்டுகளாக ஐஐடி கரக்பூரிலும் அதற்கடுத்து கோவாவிலும் என நான் தொலைவில் வசிக்கிறேன்.
மூன்றாவது கடிதத்தில், மீண்டும் யாரோ ஒருவர் யாருக்கோ எழுதிய கடிதத்தில் ஏதோ ஒரு ஆனந்த், 2018 ஏப்ரல் மாதம் கட்சிரோலியில் நடந்த என்கவுண்டர் குறித்து உண்மை அறியும் குழுவுக்கு பொறுப்பேற்றிருப்பதாக தெரிவிக்கப்பட்டுள்ளது. அது நானாகவே எடுத்துக்கொண்டாலும் ஜனநாயக உரிமைகள் பாதுகாப்பு கமிட்டியின் பொது செயலாளராக இருக்கும் என்னால், மனித உரிமை மீறல் நடந்திருக்கும் வழக்குகளில் உண்மை அறியும் குழு அமைக்க முடியும். ஆனால், இந்த குழுவை நான் அமைக்கவோ, பங்கேற்கவோ இல்லை என்பதே உண்மை. மகாராஷ்டிராவிலிருந்து தள்ளியிருந்தாலும் கடைசியாக பொது செயலாளராக இருந்த பி.ஏ. செபாஸ்டியனின் விருப்பத்தின் பேரில் நான் பொது செயலாளர் ஆனேன். உறுப்பினர்களும் அதை வலியுறுத்த அந்தப் பதவியில் தொடர்கிறேன்.
நான்காவது… ஒரு குறிப்பு, யாரோ ஒருவருடைய கணினியிலிருந்து கைப்பற்றப்பட்டது. அதில் சுரேந்தர் என்பவர் மிலிந்த் மூலமாக எனக்கு ரூ. 90 ஆயிரம் கொடுத்ததாக சொல்லப்பட்டிருக்கிறது. கற்பனை திறன் குறைந்த, அபத்தமான குற்றச்சாட்டு இது. ஒவ்வொரு மாதமும் அந்த அளவிலான பணத்தை வருடக்கணக்கில் வரியாக செலுத்தும் நான் பணம் பெறுகிறேன் என சொல்வது அபத்தமாக உள்ளது. அதோடு, இத்தகைய குறிப்பு சட்டத்தின் முன் ஆதாரமாக ஏற்றுக்கொள்ளப்படாது.
போலீசு அஃபிடவிட்டில் சொல்லப்பட்ட குற்றச்சாட்டுக்கள் அனைத்தையும் பதிலுக்கு பதில் மறுத்துவிட்டேன். ஆனால், இறுதியாக போலீசு ‘முத்திரை’ வைக்கப்பட்ட உறைகளில் நீதிபதிகளிடம் எதையோ அளித்தது. நீதிமன்றம் என்னுடைய மனுவை நிராகரித்தது. நான் அளித்த எந்த விளக்கத்தையும் ஏற்கவில்லை, என்னுடைய தனிப்பட்ட மதிப்பு மரியாதை எதையும் அவர்கள் கருத்தில் கொள்ளவில்லை. போலீசு சொன்னதற்கும் என்னுடைய சுயவிவரத்துக்கும் தொடர்பிருக்கிறதா என்பதையும் பார்க்கவில்லை.
என்னுடையது வினோதமான வழக்கு எனக் கருதி, நான் உச்சநீதிமன்றத்தை அணுகினேன். ஆனால், நீதிமன்றம், இந்த நிலையில் போலீசின் புலனாய்வில் தலையிட முடியாது எனக் கருதியது. கைதிலிருந்து தப்பிக்க பிணை பெறும்படி எனக்கு அறிவுறுத்தியது.
இப்போது இந்த வழக்கு மிக முக்கியமான கட்டத்துக்கு நகர்ந்திருக்கிறது. என்னுடைய அப்பாவித்தனமான நம்பிக்கைகள் அனைத்தும் உடைந்து போயுள்ளன. நான் உடனடியாக கைது செய்யப்படலாம் என்பது துயரத்தைத் தருகிறது. என்னை போன்ற குற்றச்சாட்டில் ஏற்கனவே ஒன்பது பேர் சிறையில் இருக்கிறார்கள். சட்ட நடைமுறைகளால் அவர்கள் துன்புறுத்தப்பட்டிருக்கிறார்கள். என்னைப் போல அல்லாமல், அவர்கள் உங்களிடம் உதவி கேட்கும் வாய்ப்பைப் பெறவில்லை. நீங்கள் எனக்கு ஆதரவாக என்னுடன் நிற்பது எனக்கு மட்டுமல்ல, என்னுடைய குடும்பத்துக்கும் ஆற்றலை அளிக்கும். அதோடு, இந்தியாவில் தங்களுக்கு எதிராக குரல் எழுப்பும் மக்களை சித்திரவதை செய்யும் பாசிச ஆட்சியாளர்களுக்கு செய்தியைச் சொல்லும்.
எனவே, தயவுசெய்து கையெழுத்து இயக்கத்தை ஒருங்கிணையுங்கள், அறிக்கைகளை வெளிவிடுங்கள், கட்டுரைகள் எழுதுங்கள் … உங்களால் முடிந்த ஏதேனும் ஒரு வழிமுறையில் இந்த படுமோசமான செயலுக்கு எதிர்ப்பு தெரிவிக்கும் வகையிலும் எனக்கு ஆதரவளிக்கும் வகையிலும் பொதுமக்களின் சீற்றத்தை வெளிப்படுத்துங்கள்.”
அச்சுறுத்தும் அதிகார வர்க்கத்தை அச்சமின்றி எதிர்க்கும் வினவு தளம் உங்கள் ஆதரவின்றி போராட இயலுமா
தொடர்புடைய கட்டுரைகள்இந்த ஆசிரியரிடமிருந்து மேலும்
மொத்தக் கொடுமையும் நாட்டை ஆள்கிறது | துரை சண்முகம்
எதிர்த்து நில் திருச்சி மாநாடு : அறந்தாங்கியில் பிரச்சாரம் செய்த தோழர்கள் 4 பேர் கைது
விவாதியுங்கள் பதிலை ரத்து செய்க
உங்கள் மறுமொழியை பதிவு செய்க
உங்கள் பெயரைப் பதிவு செய்க
நீங்கள் பதிவு செய்தது தவறான மின்னஞ்சல் முகவரி
உங்கள் மின்னஞ்சல் முகவரியை பதிவு செய்க
தேர்தலுக்கு அப்பால் … ₹15.00
பொள்ளாச்சி பாலியல் வன்முறை : மறைக்கப்படும் உண்மைகள் ₹30.00
சாதி ஆணவத்தை வெட்டிடுவோம் | ம.க.இ.க பாடல் | வீடியோ
நாங்கள் உறங்கினாலும் எங்கள் உடல்கள் உறங்குவதில்லை : டெல்லி குடியிருப்பு வாழ்க்கை
Reason – ஆவணப்பட இயக்குநர் ஆனந்த் பட்வர்த்தன் நேர்காணல்
வெனிசுலா – தண்ணீர் கிடைக்காமல் அல்லாடும் மக்கள் | படக்கட்டுரை
தியாகத் தோழர்கள் ரோசா லுக்சம்பர்க், கார்ல் லீப்னெக்டை நினைவு கூர்வோம்
என் குழந்தை திறமைமிக்கவன், மேதை என்றுதான் தாய்மார்கள் கூறுகின்றனர்
தொலைதூர நட்சத்திரத்தின் நிறையை அளவிடுதல் – வானியலாளர்கள் வெற்றி
மோடி அலையில் மூச்சுத் திணறும் வைகோ
மோடி அரசின் அடி மேல் அடி : அழிகிறது மும்பையின் தோல் தொழில்
ஆம் ஆத்மி இலவசமாக வழங்கும் 700 லிட்டர் கானல் நீர்
வினவு தளத்தில் வெளியாகும் படைப்புக்கள் அனைத்தும் சமுதாயத்தில் காணப்படும் உண்மைகளே


தெய்வத்தின் குரல் ( முதல் பாகம்) | Amritha Varshini

தெய்வத்தின் குரல் ( முதல் பாகம்)
தெய்வத்தின் குரல் ( முதல் பாகம்)
தெய்வத்தின் குரல் (இரண்டாம் பாகம்)
தெய்வத்தின் குரல் - மூன்றாம் பகுதி
தெய்வத்தின் குரல் ( முதல் பாகம்)
தெய்வத்தின் குரல் (இரண்டாம் பாகம்)
தெய்வத்தின் குரல் - மூன்றாம் பகுதி
தெய்வத்தின் குரல் ( முதல் பாகம்)
New பகவத்பாதர் தரும் பக்தி லட்சணம்
New என்னையே எனக்குக் கொடு
New முக்திக்கு முந்தைய நிலையில் பக்தி
New பக்தி செய்வது எதற்காக
New ஐம்புலன்கள் - ஐந்து உபச்சாரங்கள்
New ஆலயமும் தெய்வீகக் கலைகளும்
New மூர்த்தி வழிபாடும் முற்றிய ஞானமும்
New இயற்கை காட்டும் ஈஸ்வர தத்துவம்
New ஸ்வாமி என்றால் என்ன
New யோகத்தின் தொடக்கம் கர்மமே
New ஸம்ஸாரே கிம் ஸாரம்
New சீலம் உண்டாக வழி
New வெளியே கர்மம் உள்ளே தியானம்
New தமிழ்நாட்டுப் பண்பின் பெருமை
தெய்வத்தின் குரல் ( முதல் பாகம்)
தெய்வத்தின் குரல் ( முதல் பாகம்)


3. சிறு துளி பெருவெள்ளம்

முகப்புஆசிரியர்கள்நூருத்தீன்புத்தகங்கள்சிலேட் பக்கங்கள்3. சிறு துளி பெருவெள்ளம்
3. சிறு துளி பெருவெள்ளம்
அன்று ஞாயிற்றுக்கிழமை. முஸ்தபாவைச் சந்திக்க அவருடைய நண்பர் காசிம் வந்திருந்தார். இருவரும் சிறு வயதிலிருந்தே நெருங்கிய நண்பர்கள். பிள்ளைகள் கரீமுக்கும் ஸாலிஹாவுக்கும்
பள்ளிக்கூடம் விடுமுறை என்பதால் அவர்களும் அன்று வீட்டில் இருந்தனர். அங்கிள் காசிமுக்கு ஸலாம் தெரிவித்துவிட்டு தங்கள் அறையில் அமர்ந்து ஏதோ விளையாடிக்கொண்டிருந்தனர். அதே நேரத்தில் ஹாலில் பெரியவர்கள் இருவரும் பேசுவதும் அவர்கள் காதில் விழுந்தது.
‘அஸ்ஸுஃப்பா’ என்றொரு பள்ளிக்கூடம் நடத்திக்கொண்டிருந்தார் காசிம். பெற்றோர் இன்றி ஆதரவு இல்லாத சிறுவர்களுக்கான பள்ளிக்கூடம். அங்கு அவர்களுக்கு முழுக்க முழுக்க இலவசமாய் கல்வி கற்றுத் தந்தார். அதைப் பற்றி முஸ்தபாவிடம் விவரித்துச் சொன்னார் காசிம். அதற்காக நன்கொடை திரட்ட வந்திருந்தார்.
 உம்மாவிடம் என் செக் புக் வாங்கிட்டு வா” என்று குரல் கொடுத்தார் முஸ்தபா.
“இதோ வருகிறேன் டாடி” என்று அதைக் கொண்டுவந்து அத்தாவிடம் தந்தாள் ஸாலிஹா. காசிமிடம் திரும்பி, “அங்கிள் எனக்கும் அஸ்ஸுஃப்பா பற்றித் தெரியும்” என்றாள்.
” என்று ஆச்சரியமடைந்த காசிம், “உனக்கு என்ன தெரியும்னு சொல்லு.. கேட்போம்” என்றார்.
“எனக்கு உம்மா சொல்லித் தந்தாங்க” என்று பெரிய மனுஷியைப் போல் விவரிக்க ஆரம்பித்தாள் ஸாலிஹா.
“முஹம்மது நபி (ஸல்) மக்காவிலிருந்து மதீனாவிற்கு வந்தார்கள். அங்கு ஒரு பள்ளிவாசல் கட்டினார்கள். அதுதான் மஸ்ஜிதுன் நபவீ. அந்தப் பள்ளிவாசலின் பின்புறத்தில் உயரமாய் ஒரு காலி இடம் இருந்தது. அது ஒரு திண்ணை. அதன் மேலே நிழலுக்காக ஒரு தடுப்பு மட்டும்தான் இருக்கும். அந்தத் திண்ணையின் பெயர் அஸ்ஸுஃப்பா.
ரொம்பவும் ஏழைகள். அதனால் அவர்கள் அந்தத் திண்ணையிலேயே, வாழ்ந்து வந்தார்கள். அதுதான் அவர்களுக்குப் பள்ளிக்கூடம், வீடு எல்லாமே. அவர்கள் பெயர் ‘அஸ்ஹாபுஸ் ஸுஃப்பா’. அதாவது திண்ணைத் தோழர்கள்.
அந்தத் திண்ணையில் சுவர் இல்லை. அதனால் வெயில், மழை, குளிர் எல்லாம் அவர்களுக்கு மிகவும் கஷ்டமாக இருக்கும். போர்த்திக்கொள்ளக்கூட சரியான துணி இருக்காது. உடுத்தி இருக்கும் ஆடையும் கிழிந்து இருக்கும். பணம் இல்லாததால் அவர்களால் சரியாகச் சாப்பிடவும் முடியாது.
யாராவது உணவு கொண்டுவந்து தருவார்கள். அதை அவர்கள் பகிர்ந்து சாப்பிடுவார்கள். சிலபேர் எப்பொழுதாவது பேரீச்சம் பழக்கொத்தைக் கொண்டுவந்து அங்கு இருக்கும் ஒரு தூணில் மாட்டிவிட்டுச் செல்வார்கள். அதிலிருந்து ஆளுக்கு ஒன்றோ, இரண்டோ சாப்பிடுவார்கள். சில சமயங்களில் அவர்களுக்கு உணவு கிடைக்காது. பசியில் மிகவும் கஷ்டப்படுவார்கள். அதில் டயர்டாகி தொழுகையின்போது மயக்கம் போட்டு விழுந்துவிடுவார்கள்.
அப்படியெல்லாம் கஷ்டப்பட்டு அவர்கள் ரஸுலுல்லாஹ்விடம் பாடம் படித்தார்கள். குர்ஆன் கற்றார்கள். இஸ்லாத்தைப் பற்றி நிறைய தெரிந்துகொண்டார்கள். அஸ்ஸுஃப்பாவில் தங்கியிருந்து பாடம் படித்த நிறைய சஹாபாக்கள் பிறகு முக்கியமானவர்கள் ஆனார்கள். ரஸுலுல்லாஹ்வுக்கும் அவர்கள் ஸ்பெஷல் சஹாபாக்கள்.”
மூச்சுவிடாமல் விவரித்த ஸாலிஹாவை முஸ்தபாவும் காசிமும் ஆச்சரியமுடன் பார்த்துக்கொண்டிருந்தார்கள்.
” என்று வியப்புடன் கூறினார் காசிம்.
 உங்களுடைய அஸ்ஸுஃப்பா ஸ்கூலுக்கு நானும் கிஃப்ட் தரவா” என்று கேட்டவாறே தன் கவுன் பாக்கெட்டிலிருந்து ஒரு டப்பாவை எடுத்து நீட்டினாள் ஸாலிஹா. உண்டியல் போன்ற மூடி இருந்தது. அதனுள் கலகல என்று சத்தம்.
” என்றார் காசிம். “அத்தாவும் உம்மாவும் எனக்குக் கொடுக்கும் காய்ன்ஸை சேமித்து வைத்திருந்தேன். இது அஸ்ஸுஃப்பா ஃப்ரெண்ட்ஸுக்கு என்னுடைய கிஃப்ட். கொஞ்சமாகத்தான் இருக்கும்... பரவாயில்லையா
“சிற துளி பெருவெள்ளம் ஸாலிஹா. அல்லாஹ் அளவைப் பார்ப்பதில்லை. மனதைத்தான் பார்ப்பான்.” கண்களில் கண்ணீருடன் அதை வாங்கிக்கொண்டார் காசிம்.
உள்ளே உம்மாவின் கண்களிலும் ஆனந்தக் கண்ணீர். அவளுடைய உதடுகள் முணுமுணுத்தன, “அல்ஹம்துலில்லாஹ்.”
புதிய விடியல் - ஜனவரி 1-15, 2019
அச்சுப் பிரதியை வாசிக்க இங்கே க்ளிக்கவும்
<--முந்தைய அத்தியாயம்--> <--அடுத்த அத்தியாயம்-->
நெஞ்சைத் தொடும் நேர்த்தியான உங்களுடைய எழுத்தில், எங்கள் உள்ளம் கவர்கின்றனர் முஸ்தபா குடும்பத்தினர் ❤
அருமையான கதை நூருத்தீன் பாய் , இன்ஷா அல்லாஹ் இன்று இதுதான் என் பிள்ளைகளுக்கு இரவுக்கதை.
மிக்க நன்றி Fazil Rahman பாய்.
அருமையான கதை. பிள்ளைகளுக்கு வீரத்தை போதிக்கும் அதேவேளை சஹாபாக்களின் வரலாற்றையும் எத்தி வைக்கும் உத்தி ...


ஐ.நா மனித உரிமைப் பேரவையில் இலங்கை விவகாரம் குறித்து குறிப்பிடப்பட்டுள்ளது – GTN

இலங்கை • பிரதான செய்திகள்
ஐ.நா மனித உரிமைப் பேரவையில் இலங்கை விவகாரம் குறித்து குறிப்பிடப்பட்டுள்ளது
ஐக்கிய நாடுகள் மனித உரிமைப் பேரவையின் 34ம் அமர்வுகள் இன்றைய தினம் ஆரம்பமாகியுள்ள நிலையில் இலங்கை விவகாரம் குறித்து குறிப்பிடப்பட்டுள்ளதாகத் தெரிவிக்கப்படுகிறது.
இன்றைய ஆரம்ப நிகழ்வில் உரையாற்றிய பேரவையின் ஆணையாளர் சஹிட் அல் ஹூசெய்ன் இலங்கை விவகாரம் குறித்தும் குறிப்பிட்டுள்ளார் எனவும் உலகின் அனைத்து இன சமூகங்களினதும் உரிமைகளை உறுதி செய்ய நடவடிக்கை எடுக்கப்பட வேண்டுமெனவும் அவர் வலியுறுத்தியுள்ளார்.
இலங்கையில் குற்றச் செயல்களுக்கு பொறுப்பு கூறுதல் தொடர்பில் எவ்வாறான முன்னேற்றம் ஏற்பட்டுள்ளது என்பது குறித்து ஆராயப்படும் என தெரிவித்துள்ள அவர் முழு அளவிலான கால மாறு நீதிப் பொறிமுறைமை உருவாக்கப்பட வேண்டியது அவசியமானது என தெரிவித்துள்ளார்.
Tags34ம் அமர்வுகள் இலங்கை விவகாரம் ஐ.நா மனித உரிமைப் பேரவை சஹிட் அல் ஹூசெய்ன் பொறுப்பு கூறுதல்
இலங்கை • பிரதான செய்திகள்
தீவிரவாதிகளின் உடல்களை ஏற்க முடியாது – பெண்கள் முகத்தை மூடவேண்டாம்…
இலங்கை • பிரதான செய்திகள்
மட்டு தற்கொலை குண்டுதாரி ரில்வானின் தாய், காத்தானகுடியில் கைது..
இலங்கை • பிரதான செய்திகள்
தேடப்பட்டு வந்த லொறி கைப்பற்றப்பட்டுள்ளது
இலங்கை • பிரதான செய்திகள்
ஜூம்மா தொழுகையில் ஈடுபடுவதை தவிர்த்துக்கொள்ளுமாறு வேண்டுகோள்
இலங்கை • பிரதான செய்திகள்
ஹேமசிறி பெர்னாண்டோ பதவி விலகியுள்ளார்
இலங்கை • பிரதான செய்திகள்
அவசரகாலசட்டம் வாக்கெடுப்புக்கு விட்டிருந்தால் கலந்துகொண்டிருக்க மாட்டோம் :
கூட்டு எதிர்க்கட்சியினர் மத்திய வங்கியின் ஆளுனரை சந்தித்துள்ளனர்
இலங்கையின் போதைப்பொருள் தடுப்பு செயற்திட்டத்துக்கு உயர்ந்த பட்ச ஒத்துழைப்பு வழங்கப்படும் – சீசெல்ஸ் ஜனாதிபதி D
தீவிரவாதிகளின் உடல்களை ஏற்க முடியாது – பெண்கள் முகத்தை மூடவேண்டாம்… April 25, 2019
மட்டு தற்கொலை குண்டுதாரி ரில்வானின் தாய், காத்தானகுடியில் கைது.. April 25, 2019
கொல்கத்தாவை ராஜஸ்தான் 4விக்கெட்டுக்களால் வென்றுள்ளது. April 25, 2019
தேடப்பட்டு வந்த லொறி கைப்பற்றப்பட்டுள்ளது April 25, 2019
ஜூம்மா தொழுகையில் ஈடுபடுவதை தவிர்த்துக்கொள்ளுமாறு வேண்டுகோள் April 25, 2019
யாழ் புத்தூர் ‘நிலாவரை’ கிணறு – புதிர் அவிழ்ந்தது:-
வெடிச்சத்தம் கேட்டது. ஓடி வந்து பார்த்த போது மாணவர்கள் இரத்த வெள்ளத்தில் கிடந்தார்கள். நேரில் கண்ட சாட்சியம் தெரிவிப்பு
போஸ்மோட்டம் முதல் அனைத்து செலவுகளையும் நாங்கள் செய்யிறம் – மன்னித்துக்கொள்ளுங்கள் – காவல்துறையினர் கஜனின் தாயாரிடம் தெரிவிப்பு
அம்மா என்னை பள்ளிக் கூடத்தில் சேர்க்க மாட்டினமா மகளின் கேள்வியுடனும் கண்ணீருடனும் பாடசாலை பாடசாலையாக அலையும் தாய்
சம்பந்தனிடம் மன்னிப்பு கோரி வடமாகாண சபையில் அவசர பிரேரணை
யாழ் புத்தூர் ‘நிலாவரை’ கிணறு – புதிர் அவிழ்ந்தது:-
Logeswaran on தமிழ்மக்களுக்கு நன்மை நடக்குமென்றால் எந்த எல்லைகளுக்கும் அப்பால் சென்று சேவைபுரிய தயார் –
Siva on நான், ஸ்ரீலங்கா சுதந்திர கட்சியில் இருந்து, இன்னும் விலகவில்லை…
பழம் on வைத்தியர்கள் மனோஜ் சோமரத்தனவும், கிரிசாந்தி பிரியதர்சினியும் கிளிநொச்சியும்..
Logeswaran on பல்கலைக்கழகங்களை பாழ்படுத்தும் பகடிவதை


மாற்றுக் கட்சியிலிருந்து பிரதமரை தேர்ந்தெடுத்து அனைவரையும் அசத்தினார் பிரான்ஸ் ஜனாதிபதி மக்ரோன்:- – GTN

உலகம் • பிரதான செய்திகள்
மாற்றுக் கட்சியிலிருந்து பிரதமரை தேர்ந்தெடுத்து அனைவரையும் அசத்தினார் பிரான்ஸ் ஜனாதிபதி மக்ரோன்:-
பிரான்ஸ் நாட்டின் புதிய ஜனாதிபதியாக பதவியேற்ற இம்மானுவேல் மக்ரோன் குடியரசுக் கட்சியைச் சேர்ந்த எடோர்ட் பிலிப்-ஐ பிரதமராக தேர்வு செய்துள்ளார். பிரான்ஸ் ஜனாதிபதி பிரான்கோயிஸ் ஹோலண்டேயின் பதவிக்காலம் முடிவதை தொடர்ந்து புதிய ஜனாதிபதியை தேர்ந்தெடுக்க கடந்த மாதம் 23-ம் தேதி தேர்தல் நடைபெற்றது. தற்போதைய ஜனாதிபதி பிரான்கோயிஸ் ஹோலண்டே இந்த தேர்தலில் போட்டியிடுவதை தவிர்த்து விட்டார்.
இந்த தேர்தலில் கன்சர் வேடிங் கட்சியை சேர்ந்த பிரான்கோயிஸ் பில்லன், வலதுசாரி தலைவர் மரின் லீ பென், லிபரல் சென்றலிஸ்ட் கட்சியை சேர்ந்த இமானுவல் மக்ரோன், மற்றும் இடது சாரிகள் சார்பில் ஜீன்-லக் மெலன்சான் ஆகிய 4 பேர் போட்டியிட்டனர். இரண்டு கட்டங்களாக நடைபெற்ற தேர்தலின் முடிவுகள் கடந்த வாரம் வெளியானது.
இதில் மக்ரோன் 65 சதவிகித வாக்குகளுடன் வெற்றிபெற்றார். இதனையடுத்து, நேற்று முன்தினம் 39 வயதான மக்ரோன் ஜனாதிபதியாக பதவியேற்றுக் கொண்டார். இந்நிலையில், வலதுசாரி கட்சியான குடியரசுக் கட்சியின் முக்கிய தலைவரான 46 வயதுடைய எடோர்ட் பிலிப்-ஐ பிரதமராக தேர்வு செய்து, ஜனாதிபதி மேக்ரான். அனைவரையும் ஆச்சரியப்படுத்தியுள்ளார்.
தற்போது எம்.பி.யாக இருக்கும் எடோர்ட் பிலிப் இதற்கு முன்னதாக லே போர்ட் பகுதியின் மேயராக திறம்பட செயல்பட்டுள்ளார். மாற்றுக் கட்சியிலிருந்து பிரதமரை தேர்வு செய்துள்ள மேக்ரானின் இந்த செயல் அரசியல் பார்வையாளர்களால் பாராட்டப்பட்டு வருகிறது.
பிரதமராக தேர்வு செய்யப்பட்டுள்ள எடோர்ட் பிலிப் விரைவில் பதவியேற்க இருக்கிறார். இதனையடுத்து, ஜனாதிபதி மேக்ரான் மற்றும் பிரதமராக பதவியேற்க இருக்கும் எடோர்ட் பிலிப் ஆகியோர் முதல் அயல்நாட்டு பயணமாக இந்த வாரம் ஜெர்மனி சென்று அந்நாட்டு வேந்தர் ஏஞ்சலா மார்கெல்லை சந்திக்க இருக்கின்றனர்.
இலங்கை • பிரதான செய்திகள்
தீவிரவாதிகளின் உடல்களை ஏற்க முடியாது – பெண்கள் முகத்தை மூடவேண்டாம்…
இலங்கை • பிரதான செய்திகள்
மட்டு தற்கொலை குண்டுதாரி ரில்வானின் தாய், காத்தானகுடியில் கைது..
இலங்கை • பிரதான செய்திகள்
தேடப்பட்டு வந்த லொறி கைப்பற்றப்பட்டுள்ளது
இலங்கை • பிரதான செய்திகள்
ஜூம்மா தொழுகையில் ஈடுபடுவதை தவிர்த்துக்கொள்ளுமாறு வேண்டுகோள்
இலங்கை • பிரதான செய்திகள்
ஹேமசிறி பெர்னாண்டோ பதவி விலகியுள்ளார்
இலங்கை • பிரதான செய்திகள்
அவசரகாலசட்டம் வாக்கெடுப்புக்கு விட்டிருந்தால் கலந்துகொண்டிருக்க மாட்டோம் :
இந்திய முன்னாள் நிதியமைச்சர் ப. சிதம்பரம், அவரது மகன் கார்த்தி, ஆகியோரின் வீடுகளில் புலனாய்வுத் துறை சோதனை:-
மகாநாயக்க தேரர்களுக்கு வழங்கப்பட்டுள்ள இராஜதந்திர கடவுச் சீட்டுக்களில் சில இரத்துச் செய்யப்படவுள்ளன:-
தீவிரவாதிகளின் உடல்களை ஏற்க முடியாது – பெண்கள் முகத்தை மூடவேண்டாம்… April 25, 2019
மட்டு தற்கொலை குண்டுதாரி ரில்வானின் தாய், காத்தானகுடியில் கைது.. April 25, 2019
கொல்கத்தாவை ராஜஸ்தான் 4விக்கெட்டுக்களால் வென்றுள்ளது. April 25, 2019
தேடப்பட்டு வந்த லொறி கைப்பற்றப்பட்டுள்ளது April 25, 2019
ஜூம்மா தொழுகையில் ஈடுபடுவதை தவிர்த்துக்கொள்ளுமாறு வேண்டுகோள் April 25, 2019
யாழ் புத்தூர் ‘நிலாவரை’ கிணறு – புதிர் அவிழ்ந்தது:-
வெடிச்சத்தம் கேட்டது. ஓடி வந்து பார்த்த போது மாணவர்கள் இரத்த வெள்ளத்தில் கிடந்தார்கள். நேரில் கண்ட சாட்சியம் தெரிவிப்பு
போஸ்மோட்டம் முதல் அனைத்து செலவுகளையும் நாங்கள் செய்யிறம் – மன்னித்துக்கொள்ளுங்கள் – காவல்துறையினர் கஜனின் தாயாரிடம் தெரிவிப்பு
அம்மா என்னை பள்ளிக் கூடத்தில் சேர்க்க மாட்டினமா மகளின் கேள்வியுடனும் கண்ணீருடனும் பாடசாலை பாடசாலையாக அலையும் தாய்
சம்பந்தனிடம் மன்னிப்பு கோரி வடமாகாண சபையில் அவசர பிரேரணை
யாழ் புத்தூர் ‘நிலாவரை’ கிணறு – புதிர் அவிழ்ந்தது:-
Logeswaran on தமிழ்மக்களுக்கு நன்மை நடக்குமென்றால் எந்த எல்லைகளுக்கும் அப்பால் சென்று சேவைபுரிய தயார் –
Siva on நான், ஸ்ரீலங்கா சுதந்திர கட்சியில் இருந்து, இன்னும் விலகவில்லை…
பழம் on வைத்தியர்கள் மனோஜ் சோமரத்தனவும், கிரிசாந்தி பிரியதர்சினியும் கிளிநொச்சியும்..
Logeswaran on பல்கலைக்கழகங்களை பாழ்படுத்தும் பகடிவதை


சட்டவிரோத இறைச்சி கூடத்தை வெளிப்படுத்திய பெங்களூர் பெண் பொறியாளர் மீது தாக்குதல்: – GTN

இந்தியா • பிரதான செய்திகள்
சட்டவிரோத இறைச்சி கூடத்தை வெளிப்படுத்திய பெங்களூர் பெண் பொறியாளர் மீது தாக்குதல்:
பெங்களூர் அருகே சட்டவிரோதமாக இயங்கிய இறைச்சி கூடம் தொடர்பாக காவல்துறையினரிடம் முறைப்பாடு செய்த மென்பொறியாளர் மீது இனம் தெரியாத குழு ஒன்று கடுமையான தாக்குதலை மேற்கொண்டுள்ளது.
தனியார் நிறுவனத்தில் மென்பொறியாளராக பணிபுரிந்து வருகின்ற பெங்களூரின் கோரமங்களாவை சேர்ந்த 45 வயதுடைய நந்தினி என்பவர் மீது இவ்வாறு தாக்குதல் மேற்கொள்ளப்பட்டுள்ளது.
இவர் கடந்த சனிக்கிழமை மாலை தலகாட்புராவுக்கு சென்ற போது அங்கு ஒதுக்குப்புறமான பகுதியில் சட்டவிரோதமான முறையில் மாட்டிறைச்சி கூடம் செயல்பட்டதைக் கண்ட அவர் அங்கு அடைக்கப்பட்டுள்ள 14 மாடுகளை மீட்குமாறு தலகாட்புரா காவல் நிலையத்தில் முறையிட்டிருந்தார் என்பது குறிப்பிடத்தக்கது.
இது குறித்து தான் காவல்துறையினரிடம் முறையிட்ட போது அந்த இறைச்சி கூடத்தின் மீது நடவடிக்கை எடுப்பதற்காக 15 காவல்துறையினர் அங்கு சென்றுள்ளனர் எனவும் தேவைப்பட்டால் நீங்களும் நேரில் சென்று பாருங்கள் என தெரிவித்ததாகவும் பாதுகாப்புக்காக 2 காவலர்களுடன் இறைச்சி கூடத்தின் உள்ளே தான் நுழைந்த போது அங்கு காவல்துறையினர் யாரும் இருக்கவில்லை என நந்தினி தெரிவித்துள்ளார்.
இந்தநிலையிலேயே 30 பேருக்கும் அதிகமானோர் கொண்ட ஒரு குழு தங்களை கற்களால் தாக்கியது எனவும் இதைக் கண்ட காவலர்கள் அங்கிருந்து தப்பியோடி விட்டனர் எனவும் அவர் தெரிவித்துள்ளார்.
தானும் எனது நண்பர் செஜிலும் ஓடி போய் காரில் ஏறிக் கொண்டதாக தெரிவித்த நந்தினி தம்மை வழிமறித்த குழு சரமாரியாக தாக்கியதில் தனக்கு கை, கால், தலை உள்ளிட்ட இடங்களில் காயம் ஏற்பட்டதாகவும் தனது நண்பர் செஜிலுக்கு தலையில் காயம் ஏற்பட்டதாகவும் தெரிவித்தார்.
இந்நிலையில் தலகாட்புரா காவல்துறையினர் இனம்தெரியாத குழுவின் மீது சட்ட விரோத இறைச்சி கூடம் நடத்தியது, பெண் பொறியாளர் மீது தாக்குதல் நடத்தியது உள்ளிட்ட பிரிவுகளில் வழக்கு பதிவு செய்துள்ளனர். இறைச்சி கூடத்தில் அடைத்து வைக்கப்பட்டிருந்த 14 மாடுகள் மீட்கப்பட்டுள்ளதாக காவல்துறையினர் தெரிவித்துள்ளனர்.
Tagsதலகாட்புரா காவல் நிலையம் பெங்களூர்
இலங்கை • பிரதான செய்திகள்
தீவிரவாதிகளின் உடல்களை ஏற்க முடியாது – பெண்கள் முகத்தை மூடவேண்டாம்…
இலங்கை • பிரதான செய்திகள்
மட்டு தற்கொலை குண்டுதாரி ரில்வானின் தாய், காத்தானகுடியில் கைது..
இலங்கை • பிரதான செய்திகள்
தேடப்பட்டு வந்த லொறி கைப்பற்றப்பட்டுள்ளது
இலங்கை • பிரதான செய்திகள்
ஜூம்மா தொழுகையில் ஈடுபடுவதை தவிர்த்துக்கொள்ளுமாறு வேண்டுகோள்
இலங்கை • பிரதான செய்திகள்
ஹேமசிறி பெர்னாண்டோ பதவி விலகியுள்ளார்
இலங்கை • பிரதான செய்திகள்
அவசரகாலசட்டம் வாக்கெடுப்புக்கு விட்டிருந்தால் கலந்துகொண்டிருக்க மாட்டோம் :
ஐக்கிய தேசியக் கட்சிக்கே சிறுபான்மையினர் உட்பட அனைத்து மக்களின் ஆதரவு காணப்படுகின்றது :
பிரித்தானியா ஐரோப்பிய ஓன்றியத்திலிருந்து வெளியேறுவது குறித்த தீவிரபேச்சுவார்த்தைகளில் ஈடுபடவேண்டிய தருணம் இது :
தீவிரவாதிகளின் உடல்களை ஏற்க முடியாது – பெண்கள் முகத்தை மூடவேண்டாம்… April 25, 2019
மட்டு தற்கொலை குண்டுதாரி ரில்வானின் தாய், காத்தானகுடியில் கைது.. April 25, 2019
கொல்கத்தாவை ராஜஸ்தான் 4விக்கெட்டுக்களால் வென்றுள்ளது. April 25, 2019
தேடப்பட்டு வந்த லொறி கைப்பற்றப்பட்டுள்ளது April 25, 2019
ஜூம்மா தொழுகையில் ஈடுபடுவதை தவிர்த்துக்கொள்ளுமாறு வேண்டுகோள் April 25, 2019
யாழ் புத்தூர் ‘நிலாவரை’ கிணறு – புதிர் அவிழ்ந்தது:-
வெடிச்சத்தம் கேட்டது. ஓடி வந்து பார்த்த போது மாணவர்கள் இரத்த வெள்ளத்தில் கிடந்தார்கள். நேரில் கண்ட சாட்சியம் தெரிவிப்பு
போஸ்மோட்டம் முதல் அனைத்து செலவுகளையும் நாங்கள் செய்யிறம் – மன்னித்துக்கொள்ளுங்கள் – காவல்துறையினர் கஜனின் தாயாரிடம் தெரிவிப்பு
அம்மா என்னை பள்ளிக் கூடத்தில் சேர்க்க மாட்டினமா மகளின் கேள்வியுடனும் கண்ணீருடனும் பாடசாலை பாடசாலையாக அலையும் தாய்
சம்பந்தனிடம் மன்னிப்பு கோரி வடமாகாண சபையில் அவசர பிரேரணை
யாழ் புத்தூர் ‘நிலாவரை’ கிணறு – புதிர் அவிழ்ந்தது:-
Logeswaran on தமிழ்மக்களுக்கு நன்மை நடக்குமென்றால் எந்த எல்லைகளுக்கும் அப்பால் சென்று சேவைபுரிய தயார் –
Siva on நான், ஸ்ரீலங்கா சுதந்திர கட்சியில் இருந்து, இன்னும் விலகவில்லை…
பழம் on வைத்தியர்கள் மனோஜ் சோமரத்தனவும், கிரிசாந்தி பிரியதர்சினியும் கிளிநொச்சியும்..
Logeswaran on பல்கலைக்கழகங்களை பாழ்படுத்தும் பகடிவதை


நடந்தவை நடப்பவை | Chennai Today News

ஜெயலலிதா ஜாமீன் மனு தீர்ப்பு: முழு விபரங்கள்
Friday, October 17, 2014 2:36 pm அரசியல், இந்தியா, நடந்தவை நடப்பவை, நிகழ்வுகள் 0 1k
ஜெயலலிதாவுக்கு வழங்கப்பட்ட தண்டனை சரியா
டெல்லியில் ஆட்சி அமைக்க பேரம் ஆரம்பம். 6 காங்கிரஸ் எம்.எல்.ஏக்கள் பாஜகவுக்கு ஆதரவு
Thursday, July 17, 2014 6:54 am அரசியல், இந்தியா, நடந்தவை நடப்பவை, நிகழ்வுகள் 0 301
வேட்டிக்கு தடை விதித்தால் கிளப்புகளின் உரிமம் ரத்து. சட்டமன்றத்தில் ஜெயலலிதா எச்சரிக்கை
Wednesday, July 16, 2014 2:33 pm அரசியல், தமிழகம், நடந்தவை நடப்பவை, நிகழ்வுகள் 0 734
பாட்டாளி மக்கள் கட்சியின் ராமதாஸ் அதிமுகவில் இணைந்தார். தொண்டர்கள் அதிர்ச்சி
Saturday, June 7, 2014 10:16 am அரசியல், தமிழகம், நடந்தவை நடப்பவை, நிகழ்வுகள் 0 780
டெல்லியில் இருந்தும் பிரதமர் பதவியேற்பு விழாவில் விஜயகாந்த் கலந்து கொள்ளாதது ஏன்
Wednesday, May 28, 2014 12:41 pm அரசியல், தமிழகம், நடந்தவை நடப்பவை, நிகழ்வுகள் 0 760
இந்தியாவின் 15வது பிரதமராக மோடி பதவியேற்றார். 45 அமைச்சர்களும் பதவியேற்றனர்.
Monday, May 26, 2014 10:40 pm அரசியல், இந்தியா, நடந்தவை நடப்பவை, நிகழ்வுகள் 0 974
டீக்கடை முதல் பிரதமர் வரை. மோடியின் அபார வளர்ச்சி குறித்து ஒரு சிறப்பு பார்வை.
Monday, May 26, 2014 6:22 am அரசியல், சிறப்புக் கட்டுரை, சிறப்புப் பகுதி, தினம் ஒரு தகவல், நடந்தவை நடப்பவை 0 783
நாளை மோடி பதவியேற்பு விழா. ஜெயலலிதா, வைகோ புறக்கணிப்பு.
Sunday, May 25, 2014 5:39 pm அரசியல், இந்தியா, நடந்தவை நடப்பவை, நிகழ்வுகள் 0 1k
வைகோ கோரிக்கை நிராகரிப்பு. ராஜபக்சேவை அழைத்தது தவறில்லை. பாஜக விளக்கம்.
Thursday, May 22, 2014 2:33 pm அரசியல், தமிழகம், நடந்தவை நடப்பவை, நிகழ்வுகள் 0 859
 அடுத்த சுற்றுக்கு செல்வதில் கடும் போட்டி
April 26, 2019 கிரிக்கெட்
சூர்யாவின் என்.ஜி.கே குறித்த அதிரடி அறிவிப்பு
சூர்யா 39 படத்தில் இணையும் ‘விஸ்வாசம்’ டீம்
எங்கள் இணையதள செய்திகளை உடனுக்குடன் இமெயில் மூலம் தெரிந்துகொள்ள எங்களுடன் இணையுங்கள்.
234 -எம்.எல்.ஏக்களின் ஈ மெயில் ஐடிக்கள்


தீராத விளையாட்டுப் பிள்ளை: ஒருக்கால்.....

சாமியார் படித்துறை ஆலமரத்தடியை தாண்டி திவா வெளியே வரும் போது மணி ராத்திரி சுமார் பத்து பத்தரையிருக்கும். சுற்றிலும் கண்ணுக்கு பழக வெகுநேரம் அடம்பிடிக்கும் கனமான கும்மிருட்டு. நாலாபுறத்திலிருந்தும் சுவர்க்கோழிகளின் இடையறாத க்ரீச்சுகள். தூரத்தில் ஆற்றோர புதர்களில் மின்மினிகள் விளக்கடித்து ஒவ்வொரு புதர் மேலும் விளையாண்டு கொண்டிருந்தது. வீட்டிலிருந்து நீர் வறண்ட ஆற்றில் இறங்கி ஏறி மெயின்ரோட்டுக்கு வரும் பழகின பாதை.
படித்துறையிலிருந்து கரையில் இறங்குவதற்கு கடைசிப் படியை தாண்டிக் குதிக்கும் போது நிலை தடுமாறி கீழே விழுந்திருப்பான். சிகரெட் வாய் வெற்றிலைப் பாக்கு போட்டிருக்கும். கழக்கூத்தாடிப் போல கையிரண்டையும் காற்றில் கிழித்து பறவை நடனமாடி எஸ்கேப்பினான். திவாவிற்கு புரை ஏறியது. நமக்காக காத்திருப்பாள். இன்றிந்த நல்ல நேரத்திற்காக எவ்வளவு நாள் தவம் கிடந்தேன் என்று அவனுக்குள் சந்தோஷ மின்சாரம் ஹை வோல்டேஜில் உடம்பெங்கும் தாறுமாறாக ஓடியது.
ரோட்டுக்கு அந்தப்புறம் மரங்களைத் தாண்டி சன்னமாக குண்டு பல்பு வெளிச்சம் கசிந்தது. வாலைத் தூக்கிக் கொண்டு வெறியோடு இலக்கு நோக்கிப் பாயும் ஜல்லிக்கட்டு காளைகளைப் போல பஸ்களும் லாரிகளும் வேன்களும் கார்களும் இருபுறமும் நொடிக்கு பத்தாய் டர்ர்ர்ர்ர்ர்ரிக்கொண்டிருந்தன. மரியா ஷரப்போவா-கரோலினிடையே நடக்கும் இளமை துள்ளும் டென்னிஸ் ஆட்டத்தை ஜொள்ளொழுக ரசிப்பதைப் போல இரண்டு பக்கமும் உற்றுப் பார்த்துக்கொண்டே ஜாக்கிரதையாக எதிர்சாரிக்கு காலை விசுக்விசுக்கென்று இழுத்துக்கொண்டு பாய்ந்தான் திவா. கல்லூரியில் சிவில் எஞ்சினியரிங் படிக்கும் போது கோதுமை நிற பஞ்சாப் மாநில கோல்டன் பெண்ணொருத்தி லஜ்ஜையில்லாமல் டி.ஷர்ட்டை விலக்கி “ஆட்டோகிராஃப் ப்ளீஸ்...” என்று ஹஸ்கி வாய்சில் கெஞ்சி நெஞ்சில் கையெழுத்து கேட்கும் அளவிற்கு திவாவொரு அசகாய டென்னிஸ் வீரன். ”..ம்மா..” கால் வலித்தது திவாவிற்கு.
திருப்பத்திலிருந்து கண் இமைக்கும் நேரத்தில் காற்றைக் கிழித்துக்கொண்டு அசுர வேகமாய் வந்த ஸுமோ க்ரீச்சிட்டு கட்டடித்து தீய்ந்த டயர் நாற்றத்துடன் “டேய்.. த்தா...” என்று வசைமாரி பொழிந்து எச்சில் துப்பித் திட்டிச் சென்றது. அதையெல்லாம் கண்டு கொள்ளும் மன நிலையில் திவா இன்றைக்கு இல்லை. எப்பவுமே அதீத சந்தோஷம் இல்லை அதீத துக்கம் ஒரு ஆளை நிமிர விடாமல் அடித்துப்போட்டுவிடும். இன்றைக்கு அதீத சந்தோஷத்தில் மூழ்கித் திளைத்தான் திவா. கொஞ்சம் சினிமாத்தனமாக சொல்ல வேண்டுமென்றால் இறகு முளைத்துக் காற்றில் பறந்து மேகங்களுக்கிடையே ஆனந்த சஞ்சாரம் செய்து கொண்டிருந்தான். தனக்குத்தானே பேசிக்கொண்டும் பல்லைக் காட்டிச் சிரித்துக்கொண்டிருந்தான். இதைவிட என்ன வேண்டும். அவனுக்கு இந்த பூலோகமே சந்தோஷத்தில் தள்ளாடுவது போல இருந்தது.
முதுகில் பதினொன்று என்று நம்பர் போட்டு அரைகுறையாய் வெள்ளை வட்டம் போட்ட ரோட்டோர அரசாங்கக் கைதி புளியமரத்தடியில் இருந்த கீற்றுக்கொட்டாய் டீக்கடை மழையில் நனைந்து முன்னங்கீற்றால் சொட்டிக்கொண்டு இருந்தது. உத்தரக்கம்பில் மாட்டி விடப்பட்ட இலவச டிவியின் சன் ம்யூசிக்கில் ”மழை வருது மழை வருது குடை கொண்டு வா மானே உன் மாராப்பிலே..” என்று கே.ஜே யேசுதாஸ் காதலாய்க் கரைந்துகொண்டிருந்தார். டர்ர்ரென்றும் சர்ரென்றும் புர்ரென்றும் காற்றைக் கிழித்து இங்குமங்குமாக ரோட்டை கடக்கும் லாரிகள் யானைப் பிளிறல் ஹாரனுடன் பின்பக்கம் சிகப்புக் காட்டிப் பறந்தன.
பச்சை ரவிக்கையும் தொப்புள் தெரியும் கசங்கிய புடவையுமாக மல்லிப்பூ மணக்க சிரித்துக்கொண்டிருந்த இரவு சந்தோஷம் விற்கும் பெண்கள் இரண்டு பேர் பான் பராக் பாக்கெட் கேட்டார்கள். கண்ணாடி வளையல் கிலுகிலுத்தது. மல்லிப்பூ இன்னும் உதிரவில்லை. உதட்டுச்சாயம் களையவில்லை. முகத்தில் அசதியில்லை. உடம்பில் அயர்ச்சியில்லை. கஸ்டமர் இன்னும் சிக்கவில்லை.
திவா ஒரு ஃபில்டர் கிங்ஸ் வாங்கி பற்ற வைத்தான்.
புகை சுருள் சுருளாக மேலோக்கி எழும்பியபோது அவனும் இதுவரை நடந்ததை ரீவைண்ட் செய்து ஓட்டிப் பார்த்தான்.
 ஒரு மாதத்துக்கு மேல் ஆஸ்பத்திரி வாசம். ஒரே ஃபினாயில் நாற்றம். ஒரு முறை உள்ளே இழுத்தால் ஏழேழு ஜென்மத்துக்கும் மூக்கை விட்டகலாத நறுமணம். டாக்டர் நர்சுங்களுக்கு இதுக்காகவே கை நிறைய காசு கொடுக்கனும். ப்ளாஸ்டிக் கப்பில் ஃப்ளாஸ்க் டீ ஊற்றிக் கொடுத்து பத்திரமாக கவனித்துக்கொண்டாள் பார்வதி. கல்யாணம் கட்டியதிலிருந்து இன்றுவரை அவனுடைய எந்த செயலுக்கும் “ஏன்” என்று எதிர் கேள்வி கேட்டதில்லை பார்வதி. பதிவிரதா தர்மத்தை எள்ளளவும் பிசகாமல் அனுஷ்டிக்கும் பார்வதிக்கு நவயுக சாவித்திரி என்று பெயர் வைத்திருக்கலாம்.
வாரத்திற்கு இரண்டொருமுறை ஆஸ்பத்திரிக்கு வருவோரின் ஆஸ்தான ஒயர் கூடையில் ஆனந்தவிகடன் குமுதம் எடுத்துக்கொண்டு அவளும் வந்து சங்கோஜத்துடன் எட்டிப் பார்த்தாள். “வாங்க” என்று கூப்பிட்டு இன்னொரு கப் டீ அவளுக்கும் கொடுத்து ஆஸ்பத்திரியிலும் விருந்துபசரித்தாள் பார்வதி. இந்த நேரத்தில் கட்டாயம் ‘அவளை’ப் பற்றி சொல்லவேண்டும். சுருளுக்குள் ஒரு சுருள்.
ஊரில் ஐந்தாறு படகுக் கார்களுடனும் ஆள் அம்பு சேனைகளுடனும் பத்து விரலிலும் ஜெயண்ட் மோதிரத்துடனும் தாம்புக்கயிறு போன்ற செயின் சகிதம் பகட்டாக பவனி வரும் ஒரு பெரிய காண்ட்ராக்டரின் செல்ல மகள் கார்த்தியாயினி. பிறந்தவுடனேயே பீடிங் பாட்டிலில் பாலைக் குடிக்கவிட்டு டெலிவெரியில் அம்மா மரித்துப் போனாள். அவளுடைய இம்மிற்கும் உம்மிற்கும் கைக்கட்டி சேவகம் புரிய வீட்டில் ஒரு பட்டாளமே இருந்தது. பல் தேய்த்து குளித்து உடை மாற்ற மட்டும் வீட்டுக் சென்று மற்ற நேரங்களில் வேறு ஞாபகமே இல்லாமல் இரண்டு வணிக வளாக ப்ராஜ்ட்டுகள் செய்து கொடுக்கும் சமயத்தில் ஒரு சனிக்கிழமை லேபர் பேமெண்ட்டுக்கு பழனிவேல் காண்ட்ராக்டரை அவரது பங்களாவில் சந்திக்கச் சென்றபோது ஜீன்ஸ்-டி-ஷர்ட்டில் ஐபாடும் கையுமாக கார்த்தியைப் பார்த்தான்.
“வருவாரு. உட்காருங்க” என்று சொல்லி விழியால் சீட் காண்பிக்கும் போது உட்காராதவன் குருடு என்று அர்த்தம். அவள் கண்ணசைவிற்கு மந்திரத்திற்கு கட்டுண்ட குட்டிச்சாத்தானாக மனம் மாறிவிடும். அடுத்த சனிக்கிழமை ரெண்டு எம்.எம். வாயை திறந்து புன்னகைத்து “அப்பா இருக்காருங்களா”ன்னு கேட்டான். அதற்கு அடுத்த சனிக்கிழமை “அப்பா இப்ப வரேன்னாரு”ன்னு ஒரு மணி நேரம் முன்னதாக வந்து ஹால் சோஃபாவில் உட்கார்ந்து கையில் ‘தி ஆர்க்கிடெக்ட்’ புரள கண்ணை அவள் மீது மேயவிட்டான். மூன்று நான்கு சனிக்கிழமைகளுக்கு அப்புறம் “அப்பா இப்ப வீட்ல இல்லையே” என்ற சந்தேகக் கேள்வியோடு தைரியமாக உள்ளே வந்தான்.
அப்புறம் அவளைப் பார்க்கும் ஒவ்வொரு சனியும் அவனுக்கு மன்மதச் சனியாகியது. அவர்களது சந்திப்பு வாராந்திரியிலிருந்து தினசரியானபோது வழக்கமாக எல்லாக் காதலிலும் வரும் ஏழரைச் சனி பிடித்தது. திவாவின் அசுர வளர்ச்சி பிடிக்காத அல்பம் ஒருவன் காண்ட்ராக்டரிடம் போட்டுக்கொடுத்தான். கழுத்தைப் பிடித்து வெளியே தள்ளாமல் ஒரு புரட்டாசி சனிக்கிழமை “நீ நாளையிலேர்ந்து வேலைக்கு வரவேணாம்” என்று ஜெண்ட்டிலாக சீட்டைக் கிழித்து நாமம் போட்டு அனுப்பிவிட்டார்.
மெய்வருத்தி ராப்பகலாக வேலை செய்த்ததால் கட்டிடக்கலை அவனுக்கு கைவசமாகியது. கார்த்தி அப்பாவின் தொழில் போட்டியாளர்கள் வெற்றிலை பாக்கு வைத்து வருந்தி வருந்தி அழைத்தாலும் போகாமல் பஜார் ரோட்டில் தனியாளாய் நின்று பத்துக்கு பன்னிரெண்ட்டில் சிறிய மொபைல் கடை ஒன்று கட்டி இண்ட்டீரியர் செய்து கொடுத்தான். அவன் அதிர்ஷ்டமா இல்லை அந்தக் கடையாள் ராசியா என்று தெரியாமல் அந்தக் கடைக்கு லாபம் கூரையைப் பிய்த்துக்கொண்டு கொட்டியது. மக்கள் க்யூ கட்டி நின்று வியாபாரம் செய்தார்கள். அந்த வெற்றிக்குப் பிறகு நீ நான் என்று ஆளாளுக்கு போட்டி போட்டுக்கொண்டு அவனுக்கு பிசினஸ் கொடுத்ததில் “திவா ப்ராப்பர்ட்டீஸ்” ஆரம்பித்தான்.
கார்த்தியாயினிக்கு காதல் பித்து தலைக்கு மேல் ஏறி ஒரு நாள் நள்ளிரவு ஆட்டோ பிடித்து கட்டிய துணியோடு திவா வீட்டு வாசலில் இறங்கி ”நூத்தம்பது ரூபா குடு” என்று கேட்டு ஆட்டோக்கு கொடுத்தனுப்பினாள். பார்க்கும் படங்களில் எல்லாம் வில்லனாக வரும் அப்பாக்களுக்கு வரும் கோபம் கார்த்தியின் அப்பாவிற்கும் வந்தது. ஆள் பலம் மிக்கவர். ஊரில் செல்வாக்கான ஆள். கேட்கவா வேண்டும். துரத்த ஆரம்பித்தார். “ப்ளீஸ் தாலி கட்டிடேன்” என்று தாலிபிச்சை கேட்டாள் கார்த்தி. “எனக்கு அப்பா கிடையாது. ரொம்ப கஷ்ட்டப்பட்டு படிக்கவச்சது என் அம்மாதான். அவங்க இல்லின்னா நா இல்லை.. கொஞ்சம் பொறு” என்று கிராமத்திலிருக்கும் அம்மாவிடம் கேட்காமல் கட்டமாட்டேன் என்று கட் அண்ட் ரைட்டாக சொல்லிவிட்டான் திவா.
இதற்கு மேலும் அவனை விட்டுவைக்கக் கூடாது என்று அடியாட்களுடன் அவர் விரட்டியபோது ஆட்டோவில் ஏறி பஸ்ஸ்டாண்டிற்கு பறந்து கொண்டிருந்தான் திவா. கார்த்தியுடன் வாழ்வா அல்லது அடியாட்கள் கையில் சிக்கி சாவா என்று உயிரைக் கையில் பிடித்துக்கொண்டு ஓடியதில் பஸ்ஸ்டாண்ட் அண்ணா சிலையருகில் மடக்கிப் பிடித்தார்கள். கார்த்தி கையை இருகப் பிடித்துக்கொண்டான் திவா. கட்டையை எடுத்து மடேர் என்று திவா கையில் போட்டான் ஒரு ரவுடி. உசிலைமணியை படுக்க வைத்து இரண்டே இழுப்பில் இரண்டு பத்தையாக போடும் அளவிற்கு கிராமத்து ஐயனார் சிலை கையிலிருக்கும் அருவாளோடு வந்தவன் காலில் ஒரே போடு போட்டான். ச்சத்த்த்..........
எப்போது கார்த்தியின் கையை விட்டான். யார் கொண்டு வந்து ஆஸ்பத்திரியில் சேர்த்தார்கள் என்றெல்லாம் தெரியாது. கார்த்திக்கு என்னவாயிற்று என்ற எந்த விவரமும் தெரியாமல் மூத்திர நாற்றத்துடன் ஒரு அரசாங்க ஆஸ்பத்திரியில் ஒரு நாள் கிடந்தான்.
டெட்டாலால் கழுவி பேண்டேஜ் மட்டுமே சிகிச்சையாக அவனது காலுக்கு அங்கே அவர்களால் அளிக்கமுடிந்தது. மேலதிக சிகிச்சைக்காக வேறு ஒரு பெரிய தனியார் ஆஸ்பத்திரிக்கு இட்டுச்சென்றார்கள். அவனுக்கு காலை விட இதயம் வலித்தது. கார்த்தி என்ன ஆனாள் அவள் கதி என்ன என்று மனம் வருந்தினான். இரண்டு மூன்று லட்ச ரூபாய் செலவு செய்து காலை ஒருவாறாக சரி செய்து கொண்டு வெளியே வரும் வேளையில் கார்த்தியை சிங்கப்பூருக்கு நாடு கடத்தியிருந்தார்கள்.
கிராமத்திலிருந்து அம்மா, கொடுவா மீசை மாமா, அகரம் சித்தப்பா என்று ஒரு கும்பலாக வந்து ஊருக்கு அழைத்துப்போய் பார்வதி என்ற தாவணி பெண்ணிற்கு அரக்குக் கலர் புடவைக் கட்டி ஷோ காண்பித்தார்கள். விருப்பமே இல்லாமல் அம்மாவிற்காக ஒத்துக்கொண்டான் திவா. மாரியம்மன் கோவில் ப்ரகாரத்தில் நெருங்கிய சொந்தமாக ஒரு ஐம்பது பேர் முன்னிலையில் சிம்ப்பிளாக தாலி கட்டி வீட்டிற்கு கூட்டிவந்துவிட்டான். அவள் வந்து பத்தாவது மாதம் அவனது தாயார் மரணமடைந்தார். இன்னும் ஒரு மாதம் இருந்தால் பேரப்பிள்ளையைப் பார்த்து செத்துப்போயிருக்கலாம். பாட்டிக்கு கொடுப்பினை இல்லை.
இதனிடையே சிங்கப்பூரிலிருந்து இந்தியா வரும் வழியில் விமான விபத்தில் பலியானார் கார்த்தியின் அப்பா. அவள் சிங்கப்பூரில் தங்கியிருந்த அப்பாவின் நல்லிதயம் படைத்த உறவினர் சொத்தனைத்தையும் பிடிங்கிக்கொண்டு நடுரோட்டில் அனாதையாக விட்டுவிட்டனர். ஊன்றுகோல் இல்லாமல் தவித்தவளை லோக்கலாக ஓரிடத்தில் குடியமர்த்தினான் திவா. முதலில் உதவியாக பலசரக்கும், காய்கறியும் வாங்கிப் போட்டுச் செய்தவனை உரிமையாக பல காரியங்கள் செய்யும்படி வைத்துவிட்டாள் கார்த்தி. அவன் ஏற்கனவே திருமணமாகி ஒரு குழந்தைக்கு தகப்பன் என்று தெரிந்தும் கையால் கல்யாணமுருகன் சன்னிதியில் தழையத்தழைய தாலி கட்டிகொண்டாள். கண்ணீர் சொட்டசொட்ட நமஸ்கரித்தாள்.
இப்படியாக இந்தக் கதை ஒரு சாதாரண இரண்டு பொண்டாட்டி கதையாக போய்க்கொண்டிருந்த போது.....
காலில் ஏற்பட்ட அந்த அடிதடி விபத்திற்கு அப்புறம் முன்பு போல ஓடியாடி வேலை செய்யமுடியாவிட்டாலும் ஆட்களை வைத்து திறமையாக வேலை வாங்கி வந்தான் திவா. ஒரு நன்பகலில் மாரடைத்து “ஆ....அம்மா” என்று நெஞ்சைப் பிடித்துக்கொண்டு ஆபீஸ் சேரில் சரிந்தவனை ஆம்புலன்ஸில் ஹார்ட் கேர் ஆஸ்பத்திரியில் கொண்டு வந்து ஐ.ஸி.யூவில் சேர்த்தார்கள். யமனோடு பழி சண்டையிட்டுப் போராடியவனை உயிரோடு மீட்டார்கள்.
அந்த சமயத்தில் தான் ஒயர் கூடையும் பத்திரிகைகள் சகிதமாக அவனை வந்து ஆஸ்பத்திரியில் வந்து பார்த்தாள் கார்த்தி. அரசல் புரசலாக ஊரில் இதைப் பற்றிப் பலர் பேசினாலும் பார்வதி தனது கடமை தவறாமல் திவாவை போற்றிப் புகழ்ந்து அவனோடு சீரும் சிறப்புமாகக் குடும்பம் நடத்தினாள். திவாவின் பெண் பெரியவளாகி பத்தாவது படிக்கும்போது “என்னங்க.. அட்லீஸ்ட் அவங்களை உங்க ஊர்ல இருக்கிற வீட்லயாவது கொண்டு போய் ஜாகை வச்சுடுங்களேன். நம்ம பாப்பாவை நிறைய பேர் கிண்டல் பண்றாங்களாம்” என்று ஒரு நாள் ராச்சாப்பாட்டின் போது முதன் முறையாக கார்த்தியைப் பற்றி திவாவிடம் வாயைத் திறந்தாள் பார்வதி.
அவளது வேண்டுகோளின் படியும் தனது விருப்பத்தின்படியும்தான் இன்று ஊரில் கொண்டு வந்து கார்த்தியை ஜாகை வைத்துவிட்டு வீட்டிற்கு திரும்பிக்கொண்டிருக்கிறான். கால் முடியாவிட்டாலும் சிரமப்பட்டு அவளோடு டெம்போவில் ஏறி குடிமாற்றிவிட்டு திரும்பவும் ஊருக்கு திரும்பிக்கொண்டிருக்கிறான் திவா. இதோ இங்கே பஸ்ஸுக்காக காத்திருக்கிறான்.
சங்கிலியாக மூன்று நான்கு சிகரெட் பிடித்திருப்பான். ஒரு அரசுப் பேருந்தும் தனியார் பேருந்தும் போட்டி போட்டுக்கொண்டு வந்து பஸ்ஸில் உட்கார்ந்திருப்போர் முன்சீட்டு கம்பியில் மோதி பல் உடைய ப்ரேக் அடித்து நிறுத்தினார்கள். முதலில் நின்ற அரசுப்பேருந்தில் மூச்சடைக்கும் கூட்டம். கடைசிப் படியில் கால் வைக்கும் சமயத்தில் “ரை..ரைட்..” என்று இரண்டு விசில் அடித்து நகர்த்திவிட்டான்.
பின்னால் நின்ற தனியார் பேருந்தில் கூட்டம் கொஞ்சம் குறைவாகத்தான் இருந்தது. காலை இழுத்து இழுத்துக்கொண்டு ஓடி ஏறும் போது கிளப்பிவிட்டான். அவசரம் அவச்ரமாக முன் படியில் தொத்துவதற்கு கையை வைத்தான் திவா. மழை பெய்திருந்ததால் கைப்பிடி வழுக்கியது. இருந்தாலும் பிடியை நழுவ விடாமல் காலை தூக்கி மேலே வைத்துவிடலாம் என்ற நப்பாசையில் விடாமல் முயன்றான்.
முன்னால் சென்ற அரசுப் பேருந்தை பிடிக்கும் உத்வேகத்துடன் படியைப் பார்க்காமல் இரண்டாவது கியருக்கு மாற்றி வேகம் பிடித்தான் தனியார் பஸ் ட்ரைவர். கை முற்றிலும் வழுக்க முன் டயருக்குள் சென்று விட்டான் திவா. முன் டயர் ஏறி இறங்கியபின் பின் டயரும் ஏறி இறங்கியது. பஸ் உள்ளே இருந்தவர்கள் அலறினார்கள். வண்டியை நிறுத்திவிட்டு ட்ரைவர் இறங்கி ஓடிவிட, பயணிகள் இறங்கி என்ன ஆயிற்றோ என்று திவாவைப் பார்க்க ஓடிவந்தார்கள்.
அவனது பாக்கெட்டிலிருந்து பத்தடிக்கு சிதறியிருந்த மொபைலை எடுத்து “Wife" என்று போட்டிருந்த காண்டாக்ட்டிற்கு அலை பேசினான் ஒரு வாலிபன்.
“ஹலோ. நீங்க யாரு பேசறது
“நீங்க யாரு. நான் அவரோட வைஃப் பேசறேன்”
“உங்க புருஷன் ஒரு பஸ்ல அடிபட்டுட்டாரு...”
“ஐயோ... திவ்யா...............” எதிர்முனை அலறியது.
”என்னாச்சி... எந்த ஆஸ்பத்திரியில சேர்த்திருக்கீங்க..” என்றது விசும்பலுடன்.
”ஒன்னும் இல்ல வலது கால்ல பஸ்ஸோட சக்கரம் ஏறி இறங்கிறிச்சு. இப்ப எல்லாரும் பார்த்துக்கிட்டு இருக்காங்க.. பக்கத்தில ஃபோன் கிடந்தது. அதான் உங்களுக்கு ஒரு தகவல் சொல்லிடலாம்னு...” பதற்றத்துடன் பேசினான் அந்த வாலிபன்.
 நா கும்பிடற சாமி என்னைக் கைவிடாது” என்று எதிர்முனை மகிழ்ச்சியாக பேசியதும் அதிர்ச்சியுற்றான் அந்த இளைஞன்.
 ஃபோனை எங்கிட்ட குடுங்க” என்று பின்னாலிருந்து தோளைத் தட்டும் ஆளைப் பார்த்ததும் ஆடிப்போய்விட்டான்.
பயணி ஒருவர் தோள் கொடுக்க அதில் சாய்ந்துகொண்டு நின்றான் திவா.
“சார். உங்க கா....கா.... ல்” என்று வார்த்தைகளில் நொண்டியடித்தான் அந்த வீட்டுக்கு போன் செய்த உபகாரர்.
”அது பொய்க்கால். முன்னாடியே ஒரு காதல் அசம்பாவிதத்தில என்னோட வலது காலை மொத்தமா எடுத்துட்டாங்க ப்ரதர். அது ஆர்ட்டிஃபிஷியல் லெக். நல்ல வேளையா பஸ்ஸும் அதே கால்ல ஏறி இறங்கிடிச்சு. பட்ட காலிலே படும் கெட்ட குடியே கெடும்” என்று சொல்லிச் சிரித்தான் திவா.
திவாவின் மொபைல் ஃபோனில் "Wife" என்று பதிந்திருந்தது பார்வதியா கார்த்தியா
பின் குறிப்பு: ஒரு பெருங்கதையாக எழுதலாம் என்று நினைத்தபோது ஏற்கனவே காதல் கணினி ஞாபகத்துக்கு வந்தது. ஆதலால், இத்தோடு நிறுத்திக்கொண்டேன்
என்ன ஒரே முக்கோண கதைகள போய்க்கிட்டு இருக்கு
இருந்தாலும் நீங்க அந்த முன் பின் சுருளை
சூப்பரா கொண்டுவந்து முடித்து விடறீங்க
லேட்டா வந்தாலும் சூப்பரான கதையோட வந்து இருக்கீங்க
அமைஞ்சிடிச்சு... பாராட்டுக்கு நன்றி... :-))
அடுக்கடுக்கான திருப்பங்களுடன் அழகான கதை.
ரொம்ப நன்றிங்க... மீண்டும் மீண்டும் வருக
ரொம்ப நன்றிங்க... மீண்டும் மீண்டும் வருக
சனிக்கு சனி யை ஏழரை யில் உட்காரவைத்ததும் , சுருளுக்குள் சுருள் என கதை நிறுத்தாமல் படிக்க வைத்தது . கடைசி சஸ்பென்ஸ் நல்லாருக்கு .. யாரு கார்த்தியா பார்வதியா ...
"நீர் வறண்ட ஆற்றில் இறங்கி...."
சிறு வயதில் சக்குடி என்ற ஊருக்குக் கோடை விடுமுறைக்குப் போகும்போது ஆற்றைச் சுழித்து தண்ணீர் ஓடியது. பதினைந்து நாளிலா ஒரு மாதத்திலா, நினைவில்லை, சொந்த ஊர் திரும்பும்போது காலியான ஆறு ஆனாலும் கால் வைத்து இறங்கி நடக்க பயமாயிருந்தது ஞாபகத்துக்கு வருகிறது
ரெண்டு பொண்டாட்டி வச்சதுக்கு தண்டனைன்னு பார்த்தா அங்க ஒரு சின்ன ட்விஸ்ட்
இந்தக் கதையில் வழக்கமான உங்க க்ராஃப்ட் தென்படலை ஆர்.வி.எஸ்.
வர்ணிப்பில் ஒரு ஆயாசம் தெரிகிறது.அதேபோல ஒரு ரிப்பீட்டெட்னெஸ்.
எஸ்கேப்பினான் டர்ர்ரிக்கொண்டிருந்தன இதையெல்லாம் நீங்கள் எப்போவோ கடந்துவிட்டீர்கள் ஆர்.வி.எஸ்.(பல கதைகளில் கவனித்துவிட்டேன் அந்த ”விளையாண்டு” மேல் உமக்கு ஒரு தனிப் பாசம்.இல்லையாங்காணும்
//பச்சை ரவிக்கையும் தொப்புள் தெரியும் கசங்கிய புடவையுமாக மல்லிப்பூ மணக்க சிரித்துக்கொண்டிருந்த இரவு சந்தோஷம் விற்கும் பெண்கள் இரண்டு பேர் பான் பராக் பாக்கெட் கேட்டார்கள். கண்ணாடி வளையல் கிலுகிலுத்தது. மல்லிப்பூ இன்னும் உதிரவில்லை.// இதுவரைக்கும் சொன்னாலேயே ஆர்.வி.எஸ்.சின் ரசிகர்கள் புரிந்துகொள்வார்கள்.
ரெண்டுபெண்டாட்டிக் கதை ஸ்வாரஸ்யம்.சொன்ன விதம் அடுத்த கதைக்காகக் காத்திருக்க வைக்கிறது.
என்ன மைனர்வாள்... ஒரே முக்கோணக் காதலா போயிண்டு இருக்கு
ஆமாம், கீ போர்டுல தண்ணி ஊத்தினா, கீ போர்டு வீணாப் போயிடும்..
---- சம்பந்தமில்லாமல் பேசுவோர் சங்கம்..
சார். உங்க கா....கா.... ல்” என்று வார்த்தைகளில் நொண்டியடித்தான் அந்த வீட்டுக்கு போன் செய்த உபகாரர்.
”அது பொய்க்கால். முன்னாடியே ஒரு காதல் அசம்பாவிதத்தில என்னோட வலது காலை மொத்தமா எடுத்துட்டாங்க ப்ரதர். அது ஆர்ட்டிஃபிஷியல் லெக். நல்ல வேளையா பஸ்ஸும் அதே கால்ல ஏறி இறங்கிடிச்சு. பட்ட காலிலே படும் கெட்ட குடியே கெடும்” என்று சொல்லிச் சிரித்தான் திவா./
அப்பாடி. ஒருக்கால அது நிஜக்கால் இல்லாமல் பொய்க்காலாக ஆறுதல் அளித்தீர்களே.
மரியா ஷரப்போவா-கரோலினிடையே நடக்கும் இளமை துள்ளும் டென்னிஸ் ஆட்டத்தை ஜொள்ளொழுக ரசிப்பதைப் போல இரண்டு பக்கமும் உற்றுப் பார்த்துக்கொண்டே ஜாக்கிரதையாக எதிர்சாரிக்கு காலை விசுக்விசுக்கென்று இழுத்துக்கொண்டு பாய்ந்தான் திவா. கல்லூரியில் சிவில் எஞ்சினியரிங் படிக்கும் போது கோதுமை நிற பஞ்சாப் மாநில கோல்டன் பெண்ணொருத்தி லஜ்ஜையில்லாமல் டி.ஷர்ட்டை விலக்கி “ஆட்டோகிராஃப் ப்ளீஸ்...” என்று ஹஸ்கி வாய்சில் கெஞ்சி நெஞ்சில் கையெழுத்து கேட்கும் அளவிற்கு திவாவொரு அசகாய டென்னிஸ் வீரன். ”..ம்மா..” கால் வலித்தது திவாவிற்கு./
வலித்தது ஒரே கால நிஜக்கால்மட்டும்தானே
//திவாவின் மொபைல் ஃபோனில் "Wife" என்று பதிந்திருந்தது பார்வதியா கார்த்தியா
யார் என்று சொல்லாம விட்டது நன்றாக இருக்கு.
 இதுவும் கொஞ்சம் வித்தியாசமா இழுத்துப் பார்த்தேன். இன்னும் கொஞ்சம் ஷேப் அப் பண்ணியிருக்கலாம். முன்பு போல எழுதுவதற்கு நேரம் ரொம்ப ரொம்ப கம்மி. இருக்கிற நேரத்தில ஜல்லியடிக்கிறேன்.
பார்வதி பொண்ணு பெரியவளாயிட்டான்னு சொன்னதால அது பார்வதின்னு வச்சுக்கலாம்... உங்களை மாதிரி கார்த்தியாயினி கேரக்டர் பிடிச்சவங்க அவங்களோட பொண்ணுன்னும் வச்சுக்கலாம்..
வாசகர் விருப்பத்திற்கு விட்டுட்டேன்.. உங்களுக்கு யாரைப் பிடிக்குமோ... பிடிக்காதோ.. அந்த விருப்பத்திற்கு முடிவை வச்சுக்கலாம் பத்துஜி மீண்டும் ஒரு நன்றி. :-))
இப்போ தமிழ்நாட்ல முக்காவாசி ஆறுகள் வீடு கட்ட மணல் தருபவையாக மட்டும் தான் இருக்கிறது. ட்விஸ்ட் ரசித்ததற்கு நன்றி ஸ்ரீராம். :-)
 நான் நிறைய புதிது புதிதாக முயற்சிக்கிறேன்..
வர்ணனைகள் அந்தந்த கதைக்கு தகுந்தார்ப்போல எழுதுகிறேன்.
சமீபத்திய இரண்டு கதைகள் ஒரே மாதிரியான கருப்பொருளை கொண்டு வந்தது. அதனால் இருக்கலாம்.
சிவா மற்றும் வெ.நா இருவரின் கமெண்ட்டும் இதையேதான் சொல்கிறது.
பகிரங்கமான கருத்துக்களுக்கு ஒரு நன்றி இன்னும் நன்கு எழுத முயல்கிறேன். நன்றி.. :-))
 பத்துஜிக்கும் சுந்தர்ஜிக்கும் இட்ட கருத்துக்களைப் பார்க்கவும். :-)
 கதை சம்பந்தா சம்பந்தம் இல்லாம இருக்குன்னு குறிப்பால உணர்த்துகிறாயா
ரசித்துப் படித்ததற்கு நன்றி மேடம். :-)
தொடர் வாசிப்பிற்கும் கருத்துக்கும் நன்றி மேடம். இருவரில் யாரை வேண்டுமானாலும் அந்த காலுக்கு பாத்திரதாரராக எடுத்துக் கொள்ளலாம். பத்துஜிக்கு போட்ட கமெண்ட்டை பார்க்கவும். நன்றி :-)
கொஞ்சம் யூகிக்க முடிந்தாலும், பொய்க்கால் சர்ப்ரைஸ்.
//ஒரு பெருங்கதையாக எழுதலாம் என்று நினைத்தபோது // அது சரி அப்போ இதுதான் மன்னார்குடி சைடுல சிறுகதையா அப்போ இதுதான் மன்னார்குடி சைடுல சிறுகதையா அவ்வ்வ்வ்வ்வ்வ்வ்:) wife = பார்வதி & கார்த்தினு வச்சுக்கலாமா
உங்கள் பதிவில் சம்பந்தமில்லாமல் கமெண்டு போட்டதற்கான காரணம் எனது இந்தப்(சுட்டி) பதிவில்
அப்படித்தான் எழுதினேன். இன்னும் கொஞ்சம் செதுக்கியிருக்கலாம். நேரமில்லை.
நான் கொஞ்சம் வளவளா.. என்னிடம் பேசியவர்களுக்கு அது தெரியும். சுருக்கி எழுத முயல்கிறேன் நண்பரே கருத்துக்கு நன்றி
நீங்க யாரை வேணும்னாலும் வச்சுக்கலாம். :-)))))))))
ம்..ம் பொய்க்கால் நன்றாக முடித்துள்ளீர்கள்.
சவால் 2010 - வைர விழா
பரிசல்காரன் அண்ட் கோ நடத்திய சவால் சிறுகதை போட்டியில் பரிசுபெற்ற என் வைர விழா சிறுகதை
சவால் 2011 - சிலை ஆட்டம்
பரிசலும் ஆதியும் யுடான்ஸ் என்ற குழுமத்துடன் சேர்ந்து நடத்திய சவால் சிறுகதைப் போட்டியில் முதலிடம் வென்ற எனது சிலை ஆட்டம் சிறுகதை
படிக்க மேலேயிருக்கும் ஹரித்ராநதியை க்ளிக்கவும்
அடியேன் . . .
அப்பா அம்மா வைத்த பெயர்: ஆர். வெங்கடசுப்ரமணியன்
எல்லோரும் கூப்பிடும் பெயர்: ஆர்.வி.எஸ் (.எம்)
படித்து கிழித்தது : எம்.சி.ஏ
வெட்டி முறிப்பது: மென்பொருள் தயாரிப்பது
இருபத்து நான்கு X ஏழு : மூச்சு விடாமல் பேசுவது (தூங்கும் நேரம் தவிர்த்து)
ரசிப்பது: இசை, சினிமா, புத்தகங்களை
முந்தைய சாதனை: மாவட்ட அளவில் கிரிக்கெட் விளையாடியது
தற்போதைய சாதனை: ப்ளாக் எழுதுவது
இதுவரை . . .
யாரிடமும் சொல்லாத கதை (சவால் சிறுகதை-2011)
சிலை ஆட்டம் (சவால் சிறுகதை-2011)
மன்னைக்கு ஒரு அதிரடி விஸிட்
முருகன் அருள் பெற நான்கு சுலபமான வழிகள்
எந்த நேரமும் நின் மையல் ஏறுதடி
தெத்திப் பல்லும்.. பிடறி மயிரும்...
சிலை ஆட்டம் (சவால் சிறுகதை-2011)
அனுபவம் (343) சிறுகதை (102) புனைவு (72) பொது (63) இசை (60) கட்டுரை (55) சினிமா (53) கணபதி முனி (48) ஆன்மிகம் (39) படித்ததில் பிடித்தது (39) சுவாரஸ்யம் (37) மன்னார்குடி டேஸ் (34) அக்கப்போர் (28) மன்னார்குடி (28) விமர்சனம் (28) பயணக் கட்டுரை (25) வாக்கிங் காட்சிகள் (24) நகைச்சுவை (23) திண்ணைக் கச்சேரி (20) வலை (20) படம் (19) மானஸா (19) வகையற்றவை (17) அருளாளர்கள் (15) குறுந்தொடர் (15) பஸ் பயணங்களில் (15) விளையாட்டு (15) திருக்கோயில் உலா (14) புத்தகம் (14) சுப்பு மீனு (13) மஹாபாரதம் (13) இரங்கல் (12) கவிதை மாதிரி (12) சயின்ஸ் ஃபிக்ஷன் (12) தொழில்நுட்பம் (12) சனிக்கிழமை சங்கதி (11) அப்டி போடு (10) சுயபுராணம் (10) ஜோக்ஸ் (10) வாசிப்பின்பம் (10) தேவாரத் தலங்கள் (9) பத்தி (9) எஸ்.பி.பி (8) பயணக் குறிப்பு (8) மழை (8) அறிவியல் (7) கிரிக்கெட் (7) நவராத்திரி (7) மொக்கை (7) வலைச்சரம் (7) அரசியல் (6) சாப்பாடு (6) தமிழ்மணம் நட்சத்திரப் பதிவு (6) துக்கடா (6) அசோகமித்திரன் (5) இராமாயணம் (5) இளையராஜா (5) கம்பராமாயணம் (5) சமையல் (5) சேங்காலிபுரம் அனந்தராம தீக்ஷிதர் (5) திடீர்க் கதைகள் (5) நாகஸ்வரம் (5) நீதிக்கதை (5) மைக்ரோ கதை (5) வடகிழக்குப் பருவ மழை (5) Tamil Heritage Forum (4) demonetization (4) ஏ கே ராமானுஜன் (4) கதை (4) கல்யாணம் (4) சுதாகர் கஸ்தூரி (4) டிட்பிட் பதிவு (4) தமிழ் (4) Folktales from India (3) அஞ்சலி (3) அன்பு சூழ் உலகு (3) அறிவிப்பு (3) இந்து மதம் (3) ஓவியம் (3) கவிதை (3) கொலு (3) கோவை (3) க்ரைம் (3) சந்திப்பு (3) சவால் (3) சுஜாதா (3) சொற்பொழிவு (3) தீர்த்தயாத்திரை (3) தொடர் பதிவு (3) நீலா டீச்சர் (3) பக்தி (3) பட்டினத்தார் (3) பால காண்டம் (3) பெரியபுராணம் (3) பொங்கல் (3) பொதுப் பரீட்சை (3) போஜனப்ரியா (3) மணிரத்ன கதைகள் (3) விபத்து (3) 2015 (2) அக்கா ஃபோன் (2) அச்சு (2) அண்ணா (2) அதீதம் (2) அயல்நாட்டு சினிமா (2) இதிகாச காதலர்கள் (2) இரா. முருகன் (2) கபாலி (2) கமெண்டு கதை (2) கல்வி (2) காஞ்சிபுரம் (2) கும்பகோணம் (2) கும்மோணம் (2) கோகுலாஷ்டமி (2) கோபு (2) க்ஷேத்திராடனம் (2) சயின்ஸ் பிஃக்ஷன் (2) சித்தி (2) சுற்றுலா (2) சேப்பாயி (2) தமிழ்ப் பாரம்பரிய அறக்கட்டளை (2) தினமணி (2) திருக்குறள் (2) திருவொற்றியூர் (2) தீபாவளி (2) நாடகம் (2) நாட்டுப்படலம் (2) நாம சங்கீர்த்தனம் (2) நிகழ்வுகள் (2) பக்தி இலக்கியங்கள் (2) பர்வம் (2) பழையனூர் நீலி (2) பாரதியார் (2) பாலகுமாரன் (2) பிறந்தநாள் (2) புத்தாண்டு வாழ்த்து (2) புராணம் (2) பெங்களூரு (2) மானேஜ்மெண்ட் கதைகள் (2) முதுமை (2) மெட்ரோ (2) மோகன் அண்ணா கதைகள் (2) மோகன்ஜி (2) மோடி (2) மோதி (2) ரஹ்மான் (2) வடிவுடையம்மன் (2) வலம் (2) வினயா (2) ஸ்ரீரமணர் (2) 2012 நிகழ்வுகள் (1) 2014 புத்தகக் காட்சி (1) 2015 புத்தகக் காட்சி (1) 2016 புத்தகக் காட்சி (1) 2017 புத்தகக் காட்சி (1) F ON A WINTER'S NIGHT A TRAVELLER (1) Friendship day (1) HONDA BRV (1) Hindu Spiritual Fair 2015 (1) Hindu Spiritual Fair 2016 (1) Life is Beautiful (1) Night (1) Opera (1) SPB (1) birthday (1) elie wiesel (1) fun (1) kindle (1) memes (1) new year message (1) ஃபில் (1) அ. முத்துலிங்கம் (1) அகழ்வாரை (1) அகோரத் தபசி (1) அக்கா (1) அஜாமிளன் (1) அஞ்சல் (1) அடுப்பு (1) அட்லீ (1) அணைக்கட்டு (1) அனுவாவி (1) அனுஷ்கா (1) அன்னையர் தினம் (1) அப்பா (1) அப்பு சார் (1) அமர்த்யா சென் (1) அம்மர்கள் (1) அம்மா (1) அரவிந்தன் நீலகண்டன் (1) அருணகிரிநாதர் (1) அறுபத்து மூவர் (1) அலாரத்தை எழுப்புங்கள் (1) ஆஃபீஸ் (1) ஆசிரமக் கதைகள் (1) ஆசிரியர் தினம் (1) ஆசீர்வாதம் (1) ஆடிக் கிருத்திகை (1) ஆட்டோ (1) ஆனந்த விகடன் (1) ஆனந்தம் இல்லம் (1) ஆன்மிக சேவை கண்காட்சி (1) ஆமீர்கான் (1) ஆர். வெங்கடேஷ் (1) ஆற்றுப் படலம் (1) ஆழி சூழ் உலகு (1) இட்லி (1) இந்தி (1) இந்திய ராணுவம் (1) இந்தியா (1) இந்திரா பார்த்தசாரதி (1) இறையனார் அகப்பொருள் (1) இறைவி (1) இலக்கிய ஜல்லி (1) இலக்கியம் (1) ஈஷா (1) உடையாளூர் கல்யாணராமன் (1) உத்தம வில்லன் (1) உப்புமா (1) உருப்படி (1) உலக யோகா தினம் (1) உலகக்கோப்பை 2015 (1) உலகப் புத்தக தினம் (1) எண்ணச் சுழல் (1) எண்ணுதல் (1) என்னை அறிந்தால் (1) எம்விவி (1) எலி செட்டி (1) எலீ விசீல் (1) எழுத்தாளர் இரா. முருகன் (1) எஸ். எல். பைரப்பா (1) ஏ.வி.எம். ராஜன் (1) ஏகலைவன் (1) ஐயப்பன் கோயில் (1) ஐயப்பன் கோவில் (1) ஐயப்பா (1) ஒப்பாரி (1) ஒலி மாசு (1) ஒலிப் புத்தகம் (1) ஓரிக்கை (1) கங்கை (1) கடிதம் (1) கதை சொல்லி (1) கதைகள் (1) கந்த குரு கவசம் (1) கந்தரலங்காரம் (1) கனக துர்க்கை (1) கபாலிடா (1) கமல் (1) கறுப்புப் பணம் (1) கற்பனை (1) கல்கி (1) கல்யாண்ஜி (1) கவிதைக் கொலை (1) காஞ்சி மடம் (1) காதுகள் (1) காந்தி (1) காய்கறி (1) காரடையான் நோம்பு (1) கார்கில் (1) காற்றுவெளியிடை (1) கிணறு (1) கிண்டில் (1) கிருஷ்ண ஜெயந்தி (1) கிழக்கு (1) கீழவாழக்கரை (1) குடும்ப நீதி (1) குட்டிக் கதை (1) குமரன் குன்றம் (1) குமுட்டி (1) குரு (1) குரு பூர்ணிமா (1) குருவாயூரப்பன் ஆலயம் (1) குருவி ராமேஸ்வரம் (1) குல்ஸார் (1) குழந்தை (1) கூகிள் (1) கேட்டதில் பிடித்தது (1) கேரக்டர் (1) கேரளம் (1) கைங்கர்ய ஸ்ரீமான் (1) கைலாச நாதர் கோயில் (1) கொல்கத்தா (1) கோபி (1) கோயம்பேடு (1) கோரிக்கைகள் (1) கோஸ்வாமி (1) க்ருஷ்ண ப்ரேமி (1) க்வில்லிங் (1) சங்க இலக்கியம் (1) சங்கர ராமன் (1) சங்கரதாஸ் ஸ்வாமிகள் (1) சங்கிலி நாச்சியார் (1) சதாபிஷேகம் (1) சத்குரு (1) சந்த்ரன் (1) சபரிமலை (1) சமூகத்துக்கு எதாவது சொல்லணுமே (1) சரித்திரத்தைப் புதினப்படுத்துதல் (1) சர்பத் (1) சாந்தானந்த ஸ்வாமிகள் (1) சாம்பு மாமா (1) சாரு நிவேதிதா (1) சாவி (1) சி.சு. செல்லப்பா (1) சிகப்பிந்தியர்கள் (1) சிங்கீஸ்வரர் (1) சிந்தனைகள் (1) சிந்தாநதி (1) சிறுவாபுரி (1) சிலிர்ப்பு (1) சில்லறை வர்த்தகம் (1) சில்லு (1) சிவசங்கரி (1) சிவபுராணம் (1) சிவராத்திரி (1) சீசன் (1) சீர்காழி (1) சுடுகாடு (1) சுண்டைக்காய் (1) சூரியனார்கோயில் (1) சூலமங்கலம் சகோதரிகள் (1) சென்னை (1) சேக்கிழார் (1) சேரங்குளம் (1) சேரமான் பெருமாள் நாயனார் (1) சேவாக் (1) சொக்கன் (1) சோ (1) சௌகார் ஜானகி (1) ஜகாரம் (1) ஜடபரதர் (1) ஜய வருடம் (1) ஜயப்பா (1) ஜல்லி (1) ஜல்லிக்கட்டு (1) ஜெயகாந்தன் (1) ஜெயமோகன் (1) ஜெயலலிதா (1) ஜோ டீ க்ரூஸ் (1) ஞானக்கூத்தன் (1) ஞாயிறு (1) ஞொய்யாஞ்ஜி (1) டப்பிங் (1) டான்சு (1) டி நகர் (1) டிப்ஸ் (1) டீஸர் (1) டெக்னிக்ஸ் (1) டென்னீஸ் (1) டேக் சென்டர் (1) ட்ராஃபிக் (1) தங்கம் (1) தங்கல் (1) தன்னம்பிக்கை (1) தபால் (1) தமிழன்டா (1) தமிழ் மொழிக் கூடம் (1) தமிழ் வருடப் பிறப்பு (1) தமிழ் வேதம் (1) தமிழ்மணம் நட்சத்திர பதிவு (1) தலைவர் (1) தாட்டையன் (1) தாயம்மா (1) தாவரவியல் (1) தி வீக் (1) தி.ஜானகிராமன் (1) திகில் கதை (1) திருக்கழுக்குன்றம் (1) திருக்காட்டுப்பள்ளி (1) திருடா திருடா (1) திருத்தொண்டர் புராணம் (1) திருப்பனங்காடு (1) திருப்பள்ளி முக்கூடல் (1) திருப்புகழ் (1) திருமூலர் (1) திருவாசகம் (1) திருவாதிரை (1) திருவான்மியூர் (1) திருவிசநல்லூர் (1) திருவிருந்தவல்லி (1) துட்டு (1) துணி காயப் போடுவது எப்படி (1) துணுக்குகள் (1) துணைவன் (1) துருவ சரித்திரம் (1) துருவ நட்சத்திரம் (1) துருவங்கள் பதினாறு (1) துரோணர் (1) தெறி (1) தெலுங்கு (1) தெலுங்கு இலக்கியம் (1) தேர்தல் 2014 (1) தேர்தல் 2016 (1) தொழில் (1) தோழா (1) த்ரிஷ்யம் (1) ந. பிச்சமூர்த்தி (1) நகுலன் (1) நடனம் (1) நண்பர்கள் (1) நண்பர்கள் தினம் (1) நத்தம் (1) நந்து சார் (1) நம்பூதிரி (1) நரசய்யா (1) நரசிம்மாவதாரம் (1) நளினி சாஸ்திரி (1) நவகிரகம் (1) நாகூர் ஹனீஃபா (1) நாயர் (1) நாஸ்டி கவிதை (1) நினைவஞ்சலி (1) நியோகம் (1) நிறக்குருடு (1) நீலமங்கலம் (1) நூல் அறிமுகம் (1) பங்குனிப் பெருவிழா (1) பஜனை (1) படங்கள் (1) படத்துக்குக் கதை (1) படிப்பு (1) படைப்புகள் (1) பணம் (1) பணம் மதிப்பிழப்பு (1) பரதம் (1) பரமேஸ்வரமங்கலம் (1) பர்த்ருஹரி (1) பலசரக்கு (1) பழமொழி (1) பாகிஸ்தான் (1) பாசமலர் (1) பாடை கட்டி மாரியம்மன் (1) பாட்டி (1) பாட்டிகள் (1) பார்த்திபன் கனவு (1) பாலு மகேந்திரா (1) பாஸுந்தி (1) பாஸ்போர்ட் (1) பி ஆர் வி (1) பிரயாணம் (1) பிள்ளையார்பட்டி (1) பிவிஆர் (1) புக் ஃபேர் (1) புக்ஃபேர் (1) புது வருஷ சபதங்கள் (1) புதுகார் (1) புதுக்கோட்டை (1) புயல் (1) புவனேஸ்வர் (1) புவி நாள் (1) பெரிய அத்தை (1) பெரியவா (1) பேப்பரில் பேர் (1) பைரப்பா (1) பொங்கல் வாழ்த்து (1) பொன்னமராவதி (1) போகன் (1) போக்குவரத்து நெரிசல் (1) பௌர்ணமி (1) ப்ளாக் தண்டர் (1) மகளிர் தினம் (1) மணியன் (1) மதராசப்பட்டினம் (1) மதுரைக் காஞ்சி (1) மயானம் (1) மருத்துவம் (1) மறைவு (1) மலேஷியா வாசுதேவன் (1) மலையாளம் (1) மஹாகவி ஸோமதேவ பட்டர் (1) மானசா (1) மான் கராத்தே (1) மாயவரம் (1) மார்கழி (1) முருக நாயனார் (1) முருகன் (1) மெடிகல் ரிப்போர்ட் (1) மெட்ராஸ் (1) மேஜிக் (1) மொழிமாற்றம் (1) யூயெஸ் விஸா (1) ரங்கநாதர் (1) ரம்பம் (1) ரம்யஸ்ரீ (1) ரவுடி ரத்தோர் (1) ராஜாஜி (1) ராஜாயிஸம் (1) ராஜேந்திரன் (1) ராம நவமி (1) ராமதாஸர் (1) ராமாயணப் பேருரைகள் (1) ரிலே சிறுகதை (1) ருத்ர பசுபதி நாயனார் (1) ருத்ரமாதேவி (1) ரெங்கராஜர்கள் (1) ரெமோ (1) ரொமான்ஸ் (1) லாசரா (1) வண்ணதாசன் (1) வண்ணாரப்பேட்டை (1) வம்சி (1) வயிறாயணம் (1) வரலாற்றுக் கதை (1) வர்ணனை (1) வலங்கைமான் (1) வல்லமை (1) வள்ளலார் (1) வாக்காளர் குரல் (1) வாக்கு (1) வார்தா (1) வாழ்த்து (1) விகடன் (1) விஜயபாரதம் (1) விஜயவாடா (1) விஜய் (1) விட்டலாபுரம் (1) வித்யா சுப்ரமண்யம் (1) விம்பில்டென் (1) விருது (1) விஸ்வரூபம் (1) வீரமாமுனிவர் (1) வெடி (1) வெட்கம் (1) வெட்டியான் (1) வெந்து தணிந்த காடுகள் (1) வேதகிரி (1) வேதபாடசாலை (1) வைகல் (1) வைதீஸ்வரன் கோயில் (1) ஷாப்பிங் (1) ஸ்திதப்ரக்ஞன் (1) ஸ்ரீதர ஐயாவாள் (1) ஸ்ரீமத் பாகவதம் (1) ஸ்ரீரங்கம் (1) ஸ்ரீராம் (1) ஸ்விக்கி (1) ஹரி கதா (1) ஹரித்ராநதி (1) ஹிந்து ஆன்மிக கண்காட்சி (1) ஹோன்டா (1) ஹ்யூஸ் (1)
கற்றலும் கேட்டலும் ராஜி வழங்கியது


நாகேந்திர பாரதி: கதை போன கதை

புதன், 20 ஏப்ரல், 2016
தாத்தா பாட்டி கதைகள் எல்லாம்
Labels: கவிதை, நாகேந்திரபாரதி, முதுமை
புலவர் இராமாநுசம் புதன், ஏப்ரல் 20, 2016
இன்றைய நிலை இதுதான் நண்பரே
கரந்தை ஜெயக்குமார் புதன், ஏப்ரல் 20, 2016
புதிய இடுகை பழைய இடுகைகள் முகப்பு
இதற்கு குழுசேர்: கருத்துரைகளை இடு (Atom)
ஐம்பூத ஓட்டு ----------------------- நிலத்துக்குக் கேடு வராத் திட்டங்களைத் தீட்டு நீருக்கு அலையாத நிலைமையினைக் காட்டு நெருப்புக்கு ...
இடைவெளி உலகம் --------------------------------------- இரைச்சலுக்கும் அமைதிக்கும் இடையிலே உலகம் இருட்டுக்கும் வெளிச்சத்துக்கும் இடையில...
66 - நகைச்சுவைக் கட்டுரை
மாமன் மச்சான் உறவு ------------------------------------ பட்டணம் வந்தால் மாமனுக்கு கறியும் சோறும் தான் செகண்ட் ஷோ சினிமாதான் ...
நில் கவனி பேசு - 6
நில் கவனி பேசு - 6 ----------------------------------------- ஆரக்கிள், ஜாவா குடும்பம், படிப்புன்னு அத்தனை கேள்விகளும் ...
எனது முழு சுயவிவரத்தைக் காண்க
திருக்குறள் - கடவுள் வாழ்த்து
நீர்வரி தீம். Blogger இயக்குவது.


லேடீஸ் சேலைதான் கட்டோணும்... வேலைலாம் பாக்கோணும்! - பிக்பாஸ் அழிச்சாட்டியங்கள் #BiggBosstamil2 | Ladies should wear sarees, do household works in Episode ten of Bigg Boss Season 2

இந்த கட்டுரையை விரும்பினால் எழுத்தாளருக்கு கை தட்டவும்
வெளியிடப்பட்ட நேரம்: 10:06 (27/06/2018)
லேடீஸ் சேலைதான் கட்டோணும்... வேலைலாம் பாக்கோணும் - பிக்பாஸ் அழிச்சாட்டியங்கள் #BiggBosstamil2
பிக் பாஸ் வீட்டின் இன்றைய திருப்பள்ளியெழுச்சிப் பாடலாக ‘எஜமான் காலடி மண்ணெடுத்து நெத்தியில பொட்டு வெச்சோம்’ என்றோ அல்லது ‘எங்க முதலாளி.. தங்க முதலாளி’ என்றோ போட்டிருக்கலாம். ஏனெனில் இன்றைய சவாலின் தன்மை அவ்வாறாக இருந்தது. எஜமானர்கள் vs உதவியாளர்கள்.
'கலகலப்பு' படத்தின் நகைச்சுவைக் காட்சியில் சந்தானம் தன் வீட்டு வேலைக்காரர்களை குழப்பமாக வேலை வாங்குவார். “டேய் திமிங்கலம்.. பண்ண வீட்ல இருக்கற மூட்டையெல்லாம் எடுத்து தோட்டத்துல போட்டுடு… ‘மண்டகசாயம்… நீ என்ன பண்றே…தோட்டத்துல இருக்கிற மூட்டையெல்லாம் எடுத்து பண்ண வீட்ல வைச்சுடு” என்று அலப்பறை செய்வார். “ஏன் இப்படி பண்றீங்க” என்று கேட்கப்படும் போது ‘இவன்களுக்கு என்ன வேலை கொடுக்கணும்னே தெரியலைடா” என்பார். இன்று பிக்பாஸ் வீட்டு ஆண்களின் அலப்பறைகள் ஏறத்தாழ இப்படித்தான் இருந்தது. விரிவாகப் பார்ப்போம்
காலையில் ‘வாட் எ கருவாட்’ பாடல் ஒலித்தது. ஏறத்தாழ ஐஸ்வர்யா மட்டுமே தினமும் வந்து முழு எனர்ஜியுடன் ஆடி ஓவியாவை நினைவுப்படுத்துகிறார்.
காலை எட்டரை மணிக்கே பிக்பாஸ் வீட்டில் ஏழரை துவங்கியது. தன் பங்கு உணவை மும்தாஜ் மற்றவர்களுக்குத் தந்தாலும் அவர்கள் ‘வேண்டாம்’ என்று மறுக்க வேண்டுமாம். இது மமதி வழியாக வந்த தகவல் என்றும், இதை எல்லா உறுப்பினர்களுக்கும் பரப்ப வேண்டும் என்றும் சொல்லப்பட்டது. ‘இதை கேப்டன்தானே சொல்லணும்” என்று சரியான பாயின்ட்டை பிடித்தார் வழக்கறிஞர் ஜனனி. என்ன இருந்தாலும் முன்னாள் தலைவர் அல்லவா அக்காவுக்கு அரசியல் ஞானம் கூடியிருக்கிறது.
சில தரக்குறைவான வார்த்தைகளை பொன்னம்பலம் சொன்னது குறித்து ஐஸ்வர்யாவும் யாஷிகாவும் வழக்கம் போல் தனியாலோசனையில் வருத்தப்பட்டுக் கொண்டிருந்தனர். மூச்சுக்கு முந்நூறு முறை ‘ஜெய்ஸ்ரீராம்’ என்று சொல்லிக் கொண்டிருந்த ஆசாமி, இன்னொரு புறம் உண்மையான வில்லனாக இருப்பார் போலிருக்கிறதே.
அணிகளைப் பிரிக்கும் வரை, வைஷ்ணவி, மமதி, டேனி ஆகியோர் சமையல் வேலையைப் பார்க்கலாம் என்கிற தற்காலிக ஏற்பாடு செய்யப்பட்டது. ‘உணவுப் பொருட்களை அவர்களைக் கேட்காமல் எதையும் எடுக்க வேண்டாம்” என்கிற வேண்டுகோள் கட்டளையாக வைக்கப்பட்டது.
“எனக்கே உன்னை அத்தனை பிடிக்குதே.. என் தங்கச்சிக்கு பிடிக்காமலா போகும்” என்று பாலாஜியைக் கொஞ்சிக் கொண்டிருந்தார் சென்றாயன். “என்னடா ஒரு ஆர்ட்டிஸ்டை மதிக்க மாட்டேன்கிற” என்ற பாலாஜியை ‘நீ ஆர்டிஸ்ட்லாம் இல்ல. இங்க ஒரு போட்டியாளர்.. அவ்வளவுதான்” என்ற சென்றாயனின் கிண்டலை அருகிலிருந்த நித்யாவும் வரவேற்றார். ‘போய் குளிங்க தம்பி..’ என்ற சென்றாயனின் அதே வார்த்தைகளை நித்யாவும் சொன்னார். (ஒருபுறம் முறைத்து மறுபுறம் சிரிக்கும் பாலாஜி மற்றும் நித்யாவின் நடவடிக்கைகளை புரிந்து கொள்ளவே முடியவில்லை. லெப்ட் இண்டிகேட்டர் போட்டு ரைட்டில் கைகாட்டி நேராக சென்று குழப்புவதில் திறமைசாலிகளாக இருக்கிறார்கள்.)
நீச்சல் குளத்தின் அருகே அனைத்துப் போட்டியாளர்களின் புகைப்படங்கள் ஒட்டியிருப்பதை அனைவரும் ஆச்சரியத்துடன் பார்த்தார்கள். பொன்னம்பலம் பேசிய சர்ச்சையான வார்த்தைகள் குறித்த உரையாடல் மறுபடியும் துவங்கியது. இந்த விஷயத்தில் பெண்களின் கோபம் நியாயமானது என்றாலும் இது குறித்து வைஷ்ணவி சொன்ன கருத்தின் பகுதி பிற்போக்குத்தனமானது.
‘இந்த பொன்னம்பலம், சென்றாயன் இவங்கள்லாம் கிராமத்துக்காரங்க. அவங்களுக்கு exposure கிடையாது. முதல் தடவைன்றதால விட்டுட்டேன். அடுத்த முறை நேருக்கு நேராக கேட்பேன்’ என்றார். பெண்கள் குறித்த கொச்சையான கிண்டலில் நகரம் என்ன, கிராமம் என்ன.. ஒரு பத்திரிகையாளர் இப்படி பேசுவது ஆச்சரியமாக இருக்கிறது. ‘எனக்கு கோவம் வருது… உங்க பொண்ணு கிட்ட இப்படித்தான் பேசுவீங்களா –ன்னு கேட்டுடுவேன்” என்று கொதித்தார் ரம்யா. சென்றாயன் வெள்ளந்தியாக இருப்பதால் அவருக்கு மட்டும் மன்னிப்பு தரப்பட்டது. (அப்போதுதான் சரியாக பொன்னம்பலமும் சென்றாயனும் இவர்களைக் கடந்து சென்றனர்).
“இந்தச் சம்பவம்.. சம்பவம்.. ன்றீங்களே.. இன்னாது அது” என்று நாம் குழம்பிக் கொண்டிருந்த போது இந்தப் பஞ்சாயத்தை மும்தாஜிடம் கொண்டு சென்றார் வைஷ்ணவி. “நேத்து நாங்க பெட்ல உக்காந்து பாய்ஸ் கிட்ட பேசிட்டிருந்தோம். அப்ப ஐஸ்வர்யா வந்து.. பொன்னம்பலம் கிட்ட.. ‘இந்த பெட்ல வந்து உக்காருங்க..பேசலாம்’ ன்ற மாதிரி சொன்னா. அதுக்கு அவர்.. ‘எனக்கு ஏற்கெனவே நிறைய குழந்தைங்க இருக்கு. அங்க வந்தா இன்னும் குழந்தைங்க வந்துடும்’னு சொல்றாரு” என்றவுடன் மும்தாஜ் அதிர்ச்சியில் வாய் பிளந்தார். “இது பத்தி நான் பேசறேன். எல்லோரும் போனா பிரச்னையாயிடும்’ என்றார். மும்தாஜின் அணுகுமுறை சமயங்களில் முரட்டுத்தனமாக இருந்தாலும் பல சமயங்களில் வெளிப்படை நேர்மையுடன் இருக்கிறது.
சொன்னது போலவே பொன்னம்பலத்துடன் அமர்ந்து இது குறித்து கேட்டார் மும்தாஜ். ‘நேத்தா.. நானா.. “ என்று தூக்கத்திலிருந்து விழித்தது போல் பாவனையாக பேசிய பொன்னம்பலம் பிறகு சொன்னதன் சுருக்கம் இதுதான். ‘அன்னிக்கு பொண்ணுங்க நடுவுல பசங்க படுத்துக்கிட்டு ஒரே கலாட்டா.. சிரிப்பு.. தூங்கவே முடியல… நமக்கு தூங்க டைம் கிடைக்கறதே கொஞ்சம்தான்.. ஸோ.. ஒரு வாத்தியார் மாதிரி சொன்னேன். எந்த கெட்ட எண்ணமும் கிடையாது. எங்க வீட்டு பசங்களை கெட்ட வார்த்தைல திட்டுவேன். அடங்கிடுவாங்க.. () இவங்களை அப்படி சொல்ல முடியாது. யார் மனசாவது புண்பட்டுதுன்னு தெரிஞ்சா தலை குனிஞ்சுடுவேன்’ என்றவர் பிறகு, ‘படுத்தே விட்டேன்யா’ என்கிற புலிகேசி கதையாக ‘கால்ல விழச்சொன்னா கூட விழுந்துடுவேன்’ என்றார். ‘புரியுது.. மத்தவங்க சுதந்திரத்தையும் பார்க்கணும் இல்லையா.. வார்த்தைகள்ல கவனமா இருக்கணுமே சார்..’ என்று கனிவாக இந்த விஷயத்தைக் கையாண்டார் மும்தாஜ்.
தூக்கம் கலைந்த எரிச்சலில் சொல்லியிருந்தாரோ அல்லது ஆண்கள் பெண்களோடு கும்மாளமடிக்கும் எரிச்சலில் சொல்லியிருந்தாரோ, பொன்னம்பலம் சொன்னது மிகவும் தவறான, சர்ச்சைக்குரிய வார்த்தைகள். அவர் சம்பந்தப்பட்டவர்களிடம் நேரடியாக சென்று கூட மன்னிப்பு கேட்கலாம். இந்த விஷயம் அவருடைய நாமினேஷனில் பாதிப்பை ஏற்படுத்தக்கூடும்.
பிறகு துவங்கியது விவகாரமான லக்ஸரி டாஸ்க். புதிய தலைவி நித்யா குறிப்புகளை வாசிக்கத் துவங்கினார். ஆனால் ஜனனியிடம் இருந்த ஆளுமைத்திறன் கூட இவரிடம் இல்லை. இவர் பாட்டுக்கு வாசித்துக் கொண்டிருக்க மற்றவர்கள் குறுக்கிட்டு சிரித்து பேசிக் கொண்டிருந்தார்கள். போட்டியாளர்களின் விரோதத்தை மேலும் சம்பாதித்துக் கொள்ள வேண்டாமே என்கிற நோக்கில் நித்யா பொறுமையைக் கையாள்கிறாரா என்றும் தெரியவில்லை.
வீட்டின் உறுப்பினர்கள் ‘எஜமானர்கள்’ மற்றும் ‘உதவியாளர்கள்’ என்று இரண்டு அணிகளாகப் பிரிக்கப்படுவார்கள். (வேலைக்காரர்கள் என்கிற சொல்லை பிக்பாஸ் பயன்படுத்தவில்லை. என்னவொரு கவனம்) எஜமானர்கள் சொல்லும் அனைத்துப் பணிகளையும் உதவியாளர்கள் செய்ய வேண்டும். இதற்கான மதிப்பெண்கள் 1600 என்றதும் அனைவரும் மகிழ்ந்தனர்.
அதற்குப் பிறகுதான் பெண்களுக்கு அதிர்ச்சியான செய்தி காத்திருந்தது. ஷாப்பிங் சவாலில் ஆண்கள் அணி வெற்றி பெற்றதால், வீட்டின் ஆண்கள் ‘எஜமானர்களாக’ இருப்பார்கள். பெண்கள் ‘உதவியாளர்களாக’ இருப்பார்கள். வீட்டின் அனைத்து வேலைகளையும் பெண்கள்தான் செய்ய வேண்டும். (இதைப் பார்த்துக் கொண்டிருந்த பல குடும்பத்தலைவிகள், “பிக்பாஸ் வீட்டில் இது ஒரு நாளைக்குத்தான்.. நம்ம வீட்டில் காலம் பூரா இதுதானே.. என்று சொல்லியடி தங்கள் கணவனின் முகத்தில் இடித்திருக்கக்கூடும்).
தங்களுக்குச் சாதகமாக இருந்த இந்த அறிவிப்பைக் கேட்டதும் ஆண்கள் உற்சாகமாக குதிக்க, பெண்கள் அணி உற்சாகம் இழந்தது. குறிப்பாக மும்தாஜூம் மமதியும் ஏமாற்றமடைந்தனர். பெண்கள் அணி தோல்விக்கு இவர்கள்தான் காரணம் என்பதாக இருக்கும்.
அறிவிப்பின் துவக்கத்தில் ‘வீட்டை நிர்வகிக்கும் திறமை இருப்பது ஆண்களுக்கா, பெண்களுக்கா’ என்று சொற்கள் வரும் போது, ‘மறுபடியும் ஒரு சான்ஸ் கிடைச்சுது.. பார்த்தீங்களா..’ என்று மகிழ்ச்சியான தோரணையை வெளிப்படுத்திய மமதி, அறிவிப்பின் முடிவில் எரிச்சலடைந்தார். “என்ன வேலை சொன்னாலும் செய்யணும்… கை கால் அமுக்கி விடணும்” என்று மஹத் ஏழரையை ஆரம்பிக்க, “ஆமாம்.. செய்யத்தான் வேணும்” என்று ஒத்து ஊதினார் வைஷ்ணவி. (இவங்க புத்திசாலியா.. இல்ல புத்திசாலி மாதிரி நடிக்கறாங்களேன்னு தெரியல).
ஆனால் இதைக் கறாரான தொனியில் முதலிலேயே மறுத்தார் மமதி. ‘நம்ம வீ்ட்டிலும் வேலைக்காரர்கள் இருக்கிறார்கள். அந்தப் பணிகளுக்கென சில எல்லைகள் இருக்கின்றன. என் கணவர் உள்ளிட்ட நெருங்கிய உறவுகளைத் தவிர இதர ஆண்களை தொடுவது போன்வற்றை விளையாட்டுக்காக கூட நான் செய்ய மாட்டேன்” என்று தன் ஆட்சேபத்தை முதலிலேயே தெளிவுப்படுத்தியது சரியான விஷயம்தான். ஆனால் கூடவே இணைத்த விஷயம்தான் சற்று முரண். ‘நான் தமிழப் பெண். தமிழ் பண்பாட்டில் வளர்ந்தவள்’ என்றெல்லாம் நாடகத்தனமாக சொல்லியதை தவிர்த்திருக்கலாம். ‘ஐயோ.. நான் தமிழன்.. ஐயோ.. நான் தமிழங்கோவ்..’ என்று கவுண்டமணி கூவியதுதான் நினைவிற்கு வருகிறது. ‘எல்லோருமே தமிழ் பெண்தான்’ என்று எரிச்சலாக முணுமுணுத்தார் பாலாஜி. தமிழ் பண்பாடு என்றெல்லாம் பேசிய மமதி, அப்போது அணிந்திருந்த உடை அதைப் பிரதிபலிக்கவில்லை என்பது மெல்லிய நகைமுரண்.
‘உதவியாளர்களுக்காக’ பிரத்யேக உடையாக புடவைகள் தரப்பட்டன. ‘ஐயோ… புடவையா..” என்று அலறினார்கள்.. ‘தமிழ்’ பெண்கள். ஒவ்வொரு ஆணுக்கும் ஒவ்வொரு பெண் உதவியாளர் என்கிற முறையில் ஒரு பெண் அதிகமாக இருந்தார் போலிருக்கிறது. ‘யாஷிகா மற்றும் ஜனனியை என்னோட உதவியாளர்களா வெச்சிக்கறேன்’ என்றார் மஹத். இரண்டு பெண்களின் நடுவில் இருப்பதை மஹத் ஆரம்பித்திலிருந்தே ஒரு கெட்ட பழக்கமாக வைத்திருக்கிறார்.
‘அழுக்குச்சட்டை போட்டாலும் அழகாய்த் தோன்றும் ஆண்மகன்’ என்கிற அஜித் பாடல் போல உதவியாளர் உடையிலும் தேவதையாக மிளிர்ந்தார் ஐஸ்வர்யா. இவர் கண்ணாடிக் கதவுகளை துடைத்து சிரமப்படும் போது ஆர்மி மெம்பர்களின் கண்களில் ரத்தம் வந்திருக்கும்.
இந்தக் கட்டுரையின் துவக்கத்தில் குறிப்பிட்ட சந்தானத்தின் காமெடி மாதிரி ஆண்களின் அலப்பறை ரொம்பவும் ஓவராக இருந்தது. ‘தண்ணி எடுத்துட்டு வா.. கிளாஸை எடுத்துட்டு போய் வை.. வாயைத் துடைச்சு விடு’ என்றெல்லாம் கலாட்டா செய்து கொண்டிருந்தனர். இதில் மஹத்தின் பங்கு அதிகம். ‘எங்களுக்கு இந்த டாஸ்க் வரும் போது நாங்க செத்தோம்’னு நெனக்கறேன்” என்று யாஷிகாவிடம் சொல்லிக் கொண்டிருந்தார் மஹத். (அந்தப் பயம் இருக்கட்டும்.. மகனே..). ‘எங்களுக்கும் காலம் வரும்’ என்று எச்சரித்தார் துணி துவைத்துக் கொண்டிருந்த யாஷிகா. “ஆனா அதை ரொம்பவும் சந்தோஷமா செய்வேன்” என்று அசடு வழிந்தார் மஹத். கலைவாணர் என்.எஸ்.கிருஷ்ணனின் ஒரு நகைச்சுவைக்காட்சிதான் நினைவிற்கு வருகிறது. ‘நான் முத்தம் கொடுக்க வந்தா கோச்சுக்கறியே… நீ முத்தம் கொடுத்துப் பாரு. நான் கோச்சுக்கவே மாட்டேன்’ என்று ஒரு பெண்ணிடம் சொல்வார் கலைவாணர். மஹத்தின் லாஜிக்கும் இப்படித்தான் இருக்கிறது.
சென்றாயனின் அலப்பறைகள் தனித்தன்மையுடன் இருந்தன. டயரை வண்டியாக வைத்து விளையாடும் சிறுவனைப் போல நீச்சல் டியூபை உருட்டிக் கொண்டே அவர் செல்ல, விசிறியால் விசிறிக் கொண்டே பின்னால் ஓடி வந்தார் ரித்விகா. பாவம். படுக்கைகளை சரி செய்வது, துணிகளை துவைத்து, அயர்ன் செய்வது என்று பல்வேறு விதமான வேலைகளைச் சொல்லி ஆண் உறுப்பினர்கள் பெண்களை பெண்டு நிமித்திக் கொண்டிருந்தார்கள். வீட்டில் செல்லமாக வளர்ந்த இளம் பெண்களுக்கு, வேலைக்காரர்களின் சிரமங்கள் இப்போது புரிந்திருக்கலாம்.
‘மகளிர்களே.. எங்களை மன்னித்து விடுங்கள்’ என்று காமிராவைப் பார்த்து பாதுகாப்பாக சொன்னார் சென்றாயன். ‘டேய்.. இது கேம்.. இதைப் போய் சீரியஸா எடுத்துக்கிட்டு.. என்று எரிச்சலானார் மஹத். காஃபி கோப்பையை யாஷிகா பிடித்துக் கொண்டிருக்க, மஹத் சொல்லும் போதெல்லாம் வாயருகே எடுத்துச் செல்ல வேண்டுமாம். வாழ்வுதான்
சென்றாயனை அழைத்து வந்த ரித்விகாவை நோக்கி, ‘நாயை வாக்கிங் கூட்டிட்டு போய் வர்றாங்க’ என்று கிண்டடிலத்தார் பாலாஜி. ‘செயினை எடுத்து ரெடியா வெச்சுக்கமா. உங்க ஐயாவை வாக்கிங் கூட்டிட்டு போகணும்’ என்றும் பிறகு கிண்டலடித்தார்கள். சென்றாயன்களால் முதலாளி ஆக முடியாது போலிருக்கிறது.
வழக்கம் போல் நித்யாவிடம் கொஞ்சிக் கொண்டிருந்தார் பாலாஜி. குனிந்து படுக்கையை சரி செய்து கொண்டிருந்த யாஷிகாவை, மஹத் வில்லங்கமாக பார்க்க.. “என்னடா பண்றே” என்று அதிர்ச்சியானார் பாலாஜி. ‘இடுப்பு.. பார்க்க டெம்ப்டிங்கா.. இருந்தது’ என்று வில்லங்கமாக பதில் சொன்னார் மஹத்.
வீட்டின் பெண் பணியாளர்கள் ‘எல்லாவற்றிற்கும்’ தயாராக இருப்பார்கள் என்பது போல் கிண்டலடித்து பல ஜோக்குகளும் கதைகளும் ஆண்டாண்டு காலமாக வந்து கொண்டிருக்கின்றன. இந்தக் கதையாடல்கள் பெண் பணியாளர்களின் மீது நடைமுறையிலும் மலினமான பார்வையை உருவாக்கும் என்கிற விமர்சனமும் பல காலமாக இருக்கிறது. இந்தச் சூழலில் பிக்பாஸ் போன்ற நிகழ்ச்சிகளும் இதை வழிமொழிவது போன்ற taskகளை வைப்பது முறையானதல்ல. (சொன்னால் கேட்கவா போகிறார்கள்
‘உதவியாளர்கள்’ தங்குவதற்கான இடத்தை ஜனனியும் ரித்விகாவும் சுற்றிப் பார்த்தார்கள். அந்த அறையில் குப்பைகள் செயற்கையாக இறைத்து வைக்கப்பட்டிருக்க, உறங்குவதற்கு ஒயர் கட்டில்கள் இருந்தன. மும்தாஜிற்காக ஒன்றில் மட்டும் மெத்தை. ‘காஸ்ட்லி’ உதவியாளர் போல. ‘பட்ட காலிலேயே படும்’ என்பது போல யாஷிகாவின் அதே கையில் அடிபட, மஹத், ஷாரிக் அணி பதறிப் போய் உதவி செய்தது. ‘திடீர்’ மூலிகை வைத்தியராக மாறிய பொன்னம்பலம் தன்னிடமிருந்த மருந்து ஒன்றை தந்து ஆறுதல் சொன்னார்.
‘மலே.. மலே… என்று ஒரு காலத்தில் ஆடிய மும்தாஜ், இப்போது மலை மலையாக துணிகளை மாங்கு மாங்கென்று துவைத்துக் கொண்டிருந்தார். ஷாரிக் மற்றும் மஹத்திற்கு உணவு ஊட்டிய மும்தாஜ், தனக்கும் அது போல் சென்றாயன் கேட்க வேண்டா வெறுப்பாக உணவைத் திணித்தார். மும்தாஜிடம் ‘லவ் யூ’ என்றாராம் மஹத். இது குறித்து ஜாலியாக சிணுங்கிக் கொண்டிருந்தார் மும்தாஜ். அவரே நடித்திருந்த ‘இனி..எண்ட மாநிலம் கேரளம்’ என்கிற விவேக்கின் காமெடிதான் நினைவிற்கு வந்தது. இந்த task-ஐ பயன்படுத்திக் கொண்டு ஷாரிக்கின் கைவிரல்களுக்கு இதமாக சொடக்கு எடுத்துக் கொண்டிருந்தார் ஐஸ்வர்யா. பாலாஜியின் விரல்களுக்கு நித்யா… (நடுவுல இவங்க இம்சை வேற).
சென்றாயனை நீச்சல் குளத்தில் தள்ளிவிட முயன்று தோற்றுப் போனார் மும்தாஜ். ‘டம்பிள்ஸ்’ எடுப்பதைக் கூட ஆள் வைத்துதான் செய்கிறார் சென்றாயன். வித்தியாசமான ‘வொர்க்அவுட்’
ஆண்களின் அலப்பறைகள் சற்று எல்லை மீற, மும்தாஜூக்கு பிரஷர் ஏறியது. ‘இன்னிக்கு ஒருநாள்தான்க்கா…’ என்று அசலான வேலைக்காரியாக மாறிப்போனார் வைஷ்ணவி. மஹத்திற்கு செய்த சில பணிவிடைகளை சென்றாயனுக்கு செய்யத் தயாராக இல்லை ஜனனி. “உங்களைப் பார்த்து மத்தவங்களும் செய்யச் சொல்றாங்க’ என்று புகார்கள் எழுந்தன. ‘செருப்பைத் துடைக்கறது.. எடுத்துட்டு வர்றச் சொல்றது’ இதெல்லாம் வேண்டாமே’ என்று ஆட்சேபித்தார் நித்யா.
லக்ஸரி மதிப்பெண்களை இழந்து விடக்கூடாது, அதனால் உருவாகும் பாதிப்பு அனைவருக்கும் ஏற்படும் என்கிற கவனம் பெண்களிடம் இருந்தாலும், ஆண்களின் சற்று மிகையான எல்லை மீறல்கள் அவர்களுக்கு ஆட்சேபணைகளைத் தந்தது சரியான விஷயம்தான்.
ஆனால் ஆண்களில் சிலர் இதை ஒப்புக் கொள்ளவில்லை. குறிப்பாக மஹத்தும் பாலாஜியும், “இது டாஸ்க்தானே.. ஏன் எரிச்சல்படணும்’ என்றெல்லாம் குதித்தனர். மும்தாஜிடம் சில பணிகளை சொல்லத் தயங்கும் பாலாஜி, நித்யாவை மட்டும் உரிமையுடன் ‘வெளியே போ…’ என்று அதட்டிக் கொண்டிருந்தார். ‘என்னை ஒரு சக போட்டியாளரா மட்டும்தானே பார்க்கணும்” என்று முன்னர் முழங்கியதும் இதே பாலாஜிதான்.
‘இது task என்றாலும் கூட ஆட்சேபத்துக்குரிய சில பணிகளை என்னால் செய்யவே முடியாது’ என்று மும்தாஜ் பிடிவாதமாக இருந்தது சரியானதே. போட்டி என்பதைத் தாண்டி இது சுயமரியாதை தொடர்பானதும் கூட. ‘துணி துவைப்பது போன்ற கடுமையான வேலைகள் எத்தனை இருந்தாலும் செய்கிறேன். ஆனால் ஆண்களைத் தொடுவது போன்ற வேலைகளைச் செய்ய மாட்டேன்’ என்றார் மும்தாஜ். ‘நான் தமிழ்ப் பொண்ணு..’ மும்பையா இருந்தாலும் இவங்களும் தமிழ்ப்பொண்ணு’’ என்று மறுபடியும் பண்பாட்டுச் சிகரமாக இம்சைப் படுத்திக் கொண்டிருந்தார் மமதி.
இளம் தலைமுறையைச் சேர்ந்த பெண்கள் இந்த விஷயத்தை ஜாலியாக எடுத்துக் கொண்டு விட, மும்தாஜ், மமதி போன்றவர்கள் சீரியஸாக எடுத்துக் கொள்வதைப் புரிந்து கொள்ள முடிகிறது. “ஏன் இவங்க புரிஞ்சுக்க மாட்றாங்க’ என்று அலுத்துக் கொண்டார் டேனி. ‘எங்களுக்கு இந்த டாஸ்க் வரும் போது என்ன வேணா செய்யத் தயாராக இருக்கிறோம்’ என்று இப்போதே ஆர்வமாக இருக்கிறார் மஹத்.
இத்தனைக் கலாட்டாக்களுக்கு இடையிலும் “ஏம்ப்பா.. ஒவ்வொருத்தருக்கும் ஒரு பெண் உதவியாளர்னு சொல்றீங்க.. எனக்கு யாருமே இல்லையே’ என்று கவலைப்பட்டார் பொன்னம்பலம். மஹத்திடமிருந்து ஜனனியைப் பிரித்து பொன்னம்பலத்தின் உதவியாளராக அனுப்புவதென்று தீர்மானிக்கப்பட்டது. (அப்ப.. ஒரு ஆள் எக்ஸ்ட்ரா இருக்குன்னு பயபுள்ள முன்ன பொய் சொல்லியிருக்கு போல). யார் யாருடன் இணக்கமாக, பிரச்னையின்றி இருக்க முடியுமோ, அவர்களைத் தேர்ந்தெடுத்துக் கொள்ளலாம் என்கிற சமாதான உடன்படிக்கையும் ஆண்கள் தரப்பிலிருந்து வந்தது.
ஊர் தீ பற்றி எரிந்தாலும் பிடில் வாசித்துக் கொண்டிருந்தார் ஷாரிக். ‘மும்தாஜ் உடனே டென்ஷன் ஆயிடறாங்க” மமதிதான் மும்தாஜை கெடுக்கிறாங்க.” என்றெல்லாம் இந்தப் பிரச்னையைப் பற்றி பேசி விட்டு.. ‘என்னை மறக்க மாட்டேல்ல’ என்று ஐஸ்வர்யாவிடம் பேசிக் கொண்டிருந்தார்.
“உங்க வீட்டு வேலைக்காரங்க கிட்ட இப்படித்தான் கேட்பீங்களா.. ஊட்டி விடறது.. வாயைத் துடைத்து விடறது’-ன்னு என்று மும்தாஜ் தரப்பிலிருந்து வருகிற ஆட்சேபம் நியாயமானது. ‘இது லக்ஸரி டாஸ்க்’-னு ஏன் இவங்களுக்குப் புரிய மாட்டேங்குது’ என்று அலுத்துக் கொண்டார்கள் ஆண்கள். நுண்ணுணர்வு, சுயமரியாதை என்று ஒரு மனிதனின் அனைத்து ஆதாரமான விஷயங்களையும் முதலாளித்துவ சமூகம் அழித்து அவர்களை அடிமைகளாக மாற்றி விட முடிகிறது என்பதே இந்த நிகழ்ச்சியிலிருந்து நாம் மறுபடியும் உணரும் பாடம்.
கட்டிப்பிடிடா , மல மல போன்ற பாடல்களுக்கு ஆடிய மும்தாஜ், இதில் சில விஷயங்களுக்கு அதீதமாக கோபப்படுவது ஏன் என்றுகூட சிலருக்குத் தோணலாம். ஆனால், மும்தாஜ் அதற்கும் ஒரு பதில் வைத்திருந்தார். " சினிமாவில் நான் செய்தது எனக்குத் தரப்பட்டிருந்த கதாப்பாத்திரம். இங்கு நான் மும்தாஜ். இதை செய்ய முடியாது" என்றார் தீர்க்கமாக.
கனன்று கொண்டிருந்த நெருப்பை வேகமாக எரியச் செய்வதற்கான வேலையில் இறங்கினார் பிக்பாஸ். வாக்குமூல அறைக்கு டேனியலை அழைத்து ‘இந்த வீட்டின் உதவியாளர்களில் எவர் தங்களின் பணியைச் சரியாக செய்யவில்லை’ என்பதை மற்ற ஆண்களிடம் ஆலோசித்து காமிரா முன்னால் தெரிவிக்க வேண்டும் என்றார். அதன்படி கலகக்காரர்களாக இருந்த மும்தாஜ் மற்றும் மமதியின் பெயர்கள் சொல்லப்பட்டன. ‘வேலை செய்யற மத்தவங்களையும் இவங்க கெடுக்கறாங்க’ என்கிற புகாரும் தெரிவிக்கப்பட்டது.
மும்தாஜ் தன்னிடம் ‘மூஞ்சைக் காண்பிக்கிறார்’ என்று வருத்தப்பட்டார் மஹத். வைஷ்ணவி ஆறுதல் சொல்லிக் கொண்டிருந்தார். மும்தாஜ் இந்த விஷயத்தை மிகையாக்குகிறார் என்று இளம் பெண்கள் நினைக்கிறார்கள்.
வீட்டின் உதவியாளர்கள் அனைவரும் தங்களுக்காக ஒதுக்கப்பட்டிருந்த அறையில் அமர்ந்து அவரவர்களின் ‘ஐயாக்கள்’ செய்த அலப்பறைகளைப் பேசிக் கொண்டிருந்தார்கள். ‘டான்ஸ் ஆடச் சொல்றாரு… ஊட்டி விடச் சொல்றாரு.. என்கிற புகார்களுக்கு மத்தியில் ‘எங்க ஐயா.. தங்கமானவரு.. ரெஸ்ட் எடுத்துக்கச் சொல்றாரு.. அடுத்த மாசம் சம்பளம் போட்டுத்தர்றேன்னு சொல்லியிருக்காரு’ என்கிற ஆதரவான குரல்களும் ஜாலியாக எழுந்தன.
ஐயாக்களைப் பற்றி பேசும் போது “டேனியை அவன் இவன்’ என்று பேசலாம் இல்லையா… பின்னாடி பேசும் போது அப்படித்தானே பேசுவாங்க’ என்றார் ரம்யா. என்னவொரு சரியான லாஜிக் அந்தச் சமயத்தில் சரியாக உள்ளே வந்த டேனி.’ எல்லாத்தையும் பெருக்குங்க’ என்றது டைமிங் காமெடி.
உறங்கும் போது அணிவதற்கான உடையை மாற்றாமல், புடவையோடு அப்படியே தூங்க முடியாது என்று மும்தாஜின் அடுத்த ஆட்சேபணை எழுந்தது. ‘மார்க் போயிடும்.. மார்க் போயிடும்’ என்று இதர பெண்கள் மும்தாஜை சமாதானப்படுத்த முயன்றாலும் அவர் தன் நிலையில் உறுதியாக இருந்தார்.
மும்தாஜ் என்றால் பிக்பாஸிற்கு சற்று நடுக்கம்தான் போல. வெங்காயம் நறுக்கும் சவால், யாஷிகாவிற்கும் டேனிக்கும் முன்பு தரப்பட்ட போது, அவர்கள் அதிகாலை வரைக்கும் வெட்டிக் கொண்டிருப்பதைப் பார்த்து பரிதாபப்பட்டு ‘என்ன வந்தாலும் நான் பார்த்துக்கறேன்’ என்று அதை நிறுத்தச் சொன்னார் மும்தாஜ்.. மற்றவர்களை கறாராக அணுகும் பிக்பாஸ் இதை ஆட்சேபித்தது போல் தெரியவில்லை. ‘ஆண்டவர்’ விசாரணயிலும் இந்த விஷயம் வரவில்லை.
மும்தாஜை சமாதானப்படுத்த வந்தார் ‘தலைவி’ நித்யா. ரொம்பவும் பலவீனமான தலைவி. என்றாலும் சமாதானம் ஆகவில்லை மும்தாஜ். இந்த விஷயத்தை ஆண்கள் தரப்பிடம் எடுத்துச் சென்றார்கள் மற்ற பெண்கள். ‘மும்தாஜ் அட்ஜெட்ஸ்ட் செஞ்சுக்க மாட்றாங்க’ என்று கோரஸாக பாடினர்.
‘கனிவான எஜமானர்கள் சொல்லும் சுலபமான வேலைகளைக் கூட செய்ய மறுக்கும் சில உதவியாளர்கள். இதன் விளைவு என்னவாக இருக்கும்’ என்ற பின்னணிக் குரலுடன் இன்றைய நிகழ்ச்சி முடிவடைந்தது. கனிவான எஜமானர்கள், சுலபமான வேலைகளா’ என்ற பின்னணிக் குரலுடன் இன்றைய நிகழ்ச்சி முடிவடைந்தது. கனிவான எஜமானர்கள், சுலபமான வேலைகளா பிக்பாஸ் நீங்க செய்யற வேலையோட பெயர் என்ன தெரியுமா
நீங்கள் படிக்க விரும்பும் எபிசோட் குறித்த விஷயங்களுக்கு, கீழிருக்கும் பிக் பாஸ் கேலண்டரில், அந்த நாளை க்ளிக் செய்து படித்துக்கொள்ளலாம்.
‘நாளை’ என்கிற பகுதியில் ஒரு வேலையை செய்யச் சொல்லி ஷாரிக் கறாரான குரலில் கேட்க ‘முடியாது’ என்று அதை விடவும் கறாராக மும்தாஜ் சொல்லும் காட்சி ஒளிபரப்பாகியது. இன்று இரவு ஒளிபரப்பாக இருக்கும் பிக்பாஸ் நிகழ்ச்சியில் பெண்களுக்கு ஆடல் பாடல் நிகழ்ச்சிகள் எல்லாம் வேறு இருக்கிறதாம் . அதைப் பற்றி தெரிந்து கொள்ள இந்த லிங்கை க்ளிக் செய்யவும்
அநேகமாக நாளை காலையின் பிக்பாஸ் பாடல் இதுவாக இருக்கலாம். ‘ஊரை தெரிஞச்சுக்கிட்டேன்.. உலகம் புரிஞ்சுக்கிட்டேன் கண்மணி. பச்சைப் புள்ளையின்னு பாலூட்டி வளர்த்தேன்..’
மும்தாஜ் 'சில வேலைகள்' செய்ய முடியாது என சொன்னது பற்றி, உங்கள் பார்வை என்ன, கமென்ட்டில் வெளிப்படுத்துங்களேன்
பிக் பாஸின் மார்னிங், மிட்நைட் மசாலாவில் என்ன நடக்கிறது
நீங்க எப்படி பீல் பண்றீங்க
கடலோர மாவட்டங்களுக்கு `ரெட் அலர்ட்' - கோடையில் தமிழகத்தை நோக்கி வரும் ஃபனி புயல்
`உங்களுக்கு 100 விசில்கள்; வாழ்த்துகள் தல' - கேப்டனாக சதமடித்த தோனியைக் கொண்டாடும் சாக்ஷி #Dhoni
`ஸ்லீப்பர் செல்கள்; ஐந்தாவது நாளாக ஊரடங்கு உத்தரவு' - என்ன நடக்கிறது இலங்கையில்
``மின்னணு வாக்குப்பதிவு இயந்திரங்கள் மிகுந்த பாதுகாப்பாக உள்ளன" - கரூர் எஸ்.பி உறுதி
நாமக்கல் அருகே பள்ளத்துக் கருப்பணார் கோயிலில் திருவிழா கோலாகலம்
சபரிமலையைத் தொடர்ந்து அடுத்த சர்ச்சை - ஆண்கள் சட்டையுடன் கோயிலுக்குள் செல்லக் கோரிக்கை
2 மணி நேரத்துக்கு முன்பே எச்சரித்த `ரா’ - மீண்டும் கோட்டைவிட்ட இலங்கை
`பொட்டேட்டோ சிப்ஸ் கொடுத்ததும், டயட்ல இருக்கீங்களா'னு கேட்டேன்’ - விஜய்சேதுபதியுடன் தியா பயணம்
குமரியில் கடல் சீற்றம் - கிராமங்களுக்குள் தண்ணீர் புகுந்ததால் மக்கள் அச்சம்
“டார்கெட் 9... 'மிஸ்'ஸானால் 5-க்கு வேட்டு” - ஜெ. ஸ்டைலில் எடப்பாடி பழனிசாமி
"3டி-யில் ஒரு பாம்பு படம்... ராகவா லாரன்ஸ் இயக்கும் 'கால பைரவா' அப்டேட்
``ஒரே வாரத்தில் எடப்பாடி பழனிசாமி செய்த பெரும் தவறு" - சசிகலாவின் 325 பிரம்மா
`சியர்ஸ், ஒரு வீடியோ கால் - எதிர்க்கக்கூட முடியாமல் உயிரிழந்த திவாரி மகன்
``கைல காசு கொடுத்து அனுப்புற டாக்டரம்மா அவங்க''- நாமக்கல் டாக்டர் கலாவுக்கு
``ஒரே வாரத்தில் எடப்பாடி பழனிசாமி செய்த பெரும் தவறு" - சசிகலாவின் 325 பிரம்மாஸ்திரங்கள்
`அம்மா எந்திரிம்மா, அப்பா வா கடைக்குப் போவோம்'- பெற்றோர் இறந்ததுகூட தெரியாமல் அழுத சிறுவன்
``க்ளவுஸை ஏன் ஆக்ரோஷமாக வீசி எறிந்தேன்” - அஷ்வின் சொன்ன பதில்
``தனசேகரிடம் ஏன் அட்ரஸ் கேட்டார் புகழேந்தி'' - `நாம் தமிழர்' விளக்கம்
“டார்கெட் 9... 'மிஸ்'ஸானால் 5-க்கு வேட்டு” - ஜெ. ஸ்டைலில் எடப்பாடி பழனிசாமி
நீங்கள் விகடனின் புதிய வாசகரா
நீங்கள் விகடனின் புதிய வாசகரா
எங்கள் செய்தி மின்னஞ்சலுக்கு பதிவு செய்யவும்